“Juri Sampah Pakai Kanta 3KM!”- Diva AA Kecam Sikap Juri Program Realiti TV

Pengacara dan pelakon sensasi, Azwan Hj Ali atau lebih dikenali sebagai Diva AA mengecam sikap beberapa juri sebuah program realiti televisyen (TV) berikutan keputusan mereka tidak memihak kepada seorang peserta yang menyertai program tersebut, Eranzz Lambert.

Menerusi beberapa ciapan di laman Twitter nya, Diva AA menyifatkan mereka sebagai ‘juri sampah’ dan juga membawa malang. Biarpun tidak menyatakan nama mana-mana individu, namun berdasarkan kenyataan yang dikeluarkan oleh Diva AA dalam sebuah promo video Eranz di laman Tiktok, ia merujuk kepada seorang juri yang kini hangat diperkatakan oleh netizen.

“Viral as ever! Diva AA maki kan jer juri sampah pakai kanta 3KM! Ko bawak sial jer”

“F*cking faked tersial gelupuh ber selfie! Juri-juri sampah yang diperap Astro! Dah habis calon ke? Bila di cop show sampah? Amok! But*h! Gthh Puii” tegas Diva AA

Dalam perkembangan berkaitan, Eranzz menerusi beberapa hantaran juga seakan kecewa dengan sikap beberapa juri yang tidak memihak kepadanya biarpun sudah membuat persembahan yang terbaik.

A post shared by ERANZZ LAMBERT ❄🇲🇾🇦🇪🇮🇩 (@eranzz.lambert)

Namun begitu, rakan-rakan selebriti serta pengikutnya memuji paduan vokal yang ditunjukkan oleh Eranzz dan mendoakan kejayaan penyanyi baharu itu.


Punca Kemalangan! Ini 3 Pengakuan Pemandu Vanessa Angel & Bibi Andriansyah Ketika Nahas Berlaku

Insiden kemalangan jalanraya yang menyebabkan kematian dua selebriti yang juga pasangan suami isteri, Vanessa Angel dan Febri Andriansyah atau lebih dikenali sebagai Bibi masih berada dalam siasatan pihak polis.

Antara yang terselamat dalam kemalangan tersebut adalah pemandu kereta mereka, Tubagus Joddy, anak lelaki pasangan itu iaitu Gala Sky, dan pengasuhnya dikenali sebagai Siska.

Memetik laporan Kompas, Joddy telah menjadi saksi dan memberikan beberapa pengakuan kepada pihak polis.

Menurut Joddy, dia akui telah memandu kenderaan tersebut dengan melebihi had laju. Dianggarkan lelaki itu memandu  pada kelajuan 120 kilometer sejam.

Bukan sahaja memandu terlalu laju , Joddy turut mengakui bahawa dia tidak memberikan tumpuan ketika memandu sekaligus menyebabkannya hilang kawalan dan mencetuskan kemalangan.

“Ketika dia ditanya secara lisan, dia mengakui bahawa dia tidak memberikan tumpuan, kelajuannya juga agak tinggi. Itu yang disampaikannya, tetapi kami bergantung pada keputusan pemeriksaan pada Joddy nanti.”- ujar pihak polis dalam sebuah kenyataan

Selain itu, mengesahkan spekulasi  orang ramai, Joddy juga mendedahkan dia sempat menggunakan telefon bimbit ketika memandu.

“Ya, dia berkata begitu sewaktu disoal siasat.”- ujar pihak polis lagi

Dalam perkembangan berkaitan, bapa kepada Bibi yang dikenali sebagai Faisal memberitahu keluarganya meminta agar undang-undang dapat dikuatkuasakan sekiranya pemandu tersebut dianggap cuai sehingga menyebabkan kematian anak dan menantunya.

“Ya, pemandu ini kerja dengan anak kami, dan jika berlaku kecuaian pada dia, kami hanya meminta undang-undang dapat dikuatkuasakan, jadi tanggungjawabnya sama seperti undang-undang.”-Kata Faisal

Sehingga kini, Joddy yang disyaki sebagai suspek punca kemalangan tersebut masih berada di bawah siasatan pihak polis.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Adam Corrie Jelas Cara Lelaki Cina Makan Dalam Mangkuk, Bukan Gelojoh Tapi…

Tular di media sosial milik pendakwah selebriti, Adam Corrie Lee di mana pelakon senior ini memuatnaik videonya makan nasi dalam mangkuk menjadi bualan hangat orang ramai.

Mungkin melihat cara kaum Cina makan nasi dalam mangkuk dan penggunaan chop stick yang laju ketika makan, membuatkan orang ramai berpendapat cara makan sebegitu adalah gelojoh di mata umum.

Adam menjelaskan penggunaan chop stick laju-laju semasa makan nasi dalam mangkuk adalah kerana, tidak mahu nasi tumpah ketika makan dan bukannya disebabkan gelojoh makan.

Menurut pelakon ini lagi, cara makan seperti ini merupakan cara orang lelaki Cina makan tetapi berlainan pula jika aktor ini makan menggunakan pinggan kerana dirinya akan menggunakan tangan sahaja.

Memang begini cara orang Cina lelaki seperti saya makan nasi dalam mangkuk.

Rapatkan mangkuk ke mulut, tolak nasi, lauk dan sebagainya guna chop stick laju-laju supaya nasi tak tumpah. Bukan sebab gelojoh.

Kalau nasi dalam pinggan saya guna tangan sahaja makan.” Jelasnya

Dalam video yang dikongsikan di Instagram nya, Adam menjelaskan dirinya berada di restoran Cina Muslim yang menghidangkan Nasi Kukus Ayam Halia di dalam mangkuk jadi aktor ini makan mengikut cara kaumnya biasa makan iaitu menggunakan chop stick.

“Sebab makan di restoran Cina Muslim, dah siap bagi Nasi Kukus Ayam Halia dalam mangkuk. Apa lagi makan pakai chop stick lah. budaya bangsa sendiri.” Jelasnya lagi

Adam juga menjelaskan kepada orang ramai bahawa makan menggunakan chop stick tidak melanggar hukum syarak, ianya bukan haram.

“Makan guna chop stick tak haram ye. Sebab dulu pernah kena tegur, dah masuk Islam tak boleh pakai chop stick… Haram katanya..” Kongsinya

Pendakwah selebriti ini beri penjelasan kepada orang ramai mengenai cara makan dalam mangkuk sambil menggunakan chop stick, adalah bertujuan supaya masyarakat tidak salah persepsi terhadap kaum Cina terutama mualaf.

Untuk menguatkan penjelasannya, Adam juga berkongsi ayat dari surah Hujurat.

“Wahai manusia, sesungguhnya Kami menciptakan kamu dari seorang laki-laki dan seorang perempuan dan menjadikan kamu berbangsa-bangsa dan bersuku-suku supaya kamu saling kenal-mengenal.

Sesungguhnya orang yang paling mulia diantara kamu disisi Allah ialah orang yang paling takwa diantara kamu. Sesungguhnya Allah Maha Mengetahui lagi Maha Mengenali.” Surah Hujurat, ayat 13

Lepas ni jangan salah sangka pula, makan dalam mangkuk sambil guna chop stick laju-laju bukan sebab gelojoh!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Ghisau Kadang-Kadang!”- Netizen Anggap Pelik, Ikea Malaysia Perkenal Sosej & Aiskrim Arang

Gedung perabot dan kelengkapan rumah terkenal, Ikea Malaysia mengumumkan penjualan menu terbaharu di restoran mereka, Sosej Ayam Arang.

Baru sahaja dijual, namun menu ini telah tular di media sosial berikutan warna sosej dan rotinya yang berwarna hitam seperti arang. Menerusi komen netizen, mereka teruja melihat promosi tersebut namun dalam masa yang sama berasa pelik dan takut kerana pertama kali melihat sosej berwarna hitam.

Didatangkan dalam pilihan kombo, sosej ayam arang itu juga disertakan bersama aiskrim lembut arang yang berharga RM 5.50. Difahamkan aiskrim tersebut mempunyai rasa manis dan masin seakan karamel. Buat anda yang berminat untuk mencuba menu ini, boleh dapatkan di cawangan Ikea yang terpilih untuk masa terhad.


Iman Troye Kongsi Kisah Adik Mardhiah Yang Menyentuh Hati

Baru-baru ini Iman Troye membawa seorang peminat cilik istimewa berjalan-jalan di Aquaria KLCC, pelatun lagu popular ‘Nang’ ini cuba menggembirakan hati peminat ciliknya itu mengikut kemampuan diri.

Perkongsian penyanyi ini mula menarik perhatian orang ramai, apabila mendapati peminat cilik tersebut merupakan insan istimewa yang sedang bertarung dengan beberapa penyakit kronik.

Menerusi perkongsian Iman di Instagram, dirinya mendapat tahu bahawa si cilik yang dikenali sebagai Nur Mardhiah ini merupakan peminat lagu ‘Teman’.

Kelu dan tak terkata tatkala penyanyi ini melihat keadaan peminat ciliknya yang sedang bertarung dengan beberapa penyakit kronik sambil tersenyum di hadapannya. Mengetahui keadaan kesihatan peminat ciliknya itu membuatkan Iman berasa insaf.

Setiap dari kita punya jalan cerita yang tersendiri, jadi kisah penuh liku adik Mardhiah Iman kongsi disini.

Sejujurnya Iman lambat tahu tentang adik comel ini yang ingin berjumpa Iman, dia adalah peminat lagu Teman.

Alhamdulillah, minggu lepas Iman berpeluang berjumpa dengan adik Mardhiah, berjalan-jalan di Aquaria KLCC dan menggembirakannya yang termampu. Dan Iman boleh katakan pertemuan itu sangat menginsafkan Iman.

Adik Mardhiah seorang yang sangat kuat, berusaha untuk bergembira walaupun sudah banyak pembedahan yang beliau hadapi. Di dalam kesakitan, adik Mardhiah mampu tersenyum, menyembunyikan kesakitannya.” Kongsi Iman

Penyanyi ini berkongsi maklumat tentang penyakit yang dihadapi oleh peminat ciliknya itu di Instagram nya, menurut Iman, adik Mardhiah menghidap barah mata, penyakit paru-paru kronik, OKU Celebral Palsy, Global Development Delay, Chronic Otitis Media dan Glanation Tissue.

Iman mengatakan peminat ciliknya itu perlu menjalani rawatan setiap minggu, namun pendapatan kedua ibu bapa adik Mardhiah tidak seberapa kerana berniaga secara kecil-kecilan menjual kuih dan barangan bundle.

“Adik Mardhiah mempunyai Chromosome 13Q Deletion Syndrome, kanser mata dan pembedahan sudah dijalankan untuk membuang mata kiri, chronic lung disease, OKU Celebral Palsy, Global Development Delay. Terbaru Chronic Otitis Media dan Glanation Tissue dalam telingan kanan.

Rawatan untuk adik Mardhiah adalah setiap minggu, dan orang tua beliau mencari rezeki dengan berniaga bundle dan kuih frozen.

Berita terbaru tentang adik Mardhiah adalah dia sudah berada di wad untuk sekali lagi menjalani major operation di dalam minggu ini.” Kongsinya lagi

Penyanyi ini berharap dengan perkongsian kisah adik Mardhiah ini, orang ramai dapat mendoakan dan memberi bantuan yang termampu buat adik Mardhiah sekeluarga.

“Jom kita sama-sama doakan adik Mardhiah. Semoga Allah SWT mempermudahkan kesemuanya dan adik Mardhiah dapat membesar seperti kanak-kanak lain.

Untuk bersama-sama membantu, Iman kongsi details di sini:

Muhammad Iqmal Ramli – 013 875 2749″ Kongsi Iman

Berat mata memandang, berat lagi bahu yang memikulnya. Bukan mudah ujian yang sedang dilalui adik Mardhiah, semoga Allah SWT berikan kesembuhan kepada si cilik ini.

Diharap kes adik Mardhiah ini mendapat perhatian pihak-pihak tertentu agar adik Mardhiah dapat menjalani rawatan dengan lancar, dan membantu kos perubatan yang ditanggung ibu bapa si cilik ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hard Rock Cafe Kuala Lumpur Kini 30 Tahun

Salah satu ikonik yang terletak di segi tiga emas Kuala Lumpur, Hard Rock Cafe Kuala Lumpur (HRCKL) kini menginjak 30 tahun penubuhannya.

Merancakkan lagi sambutan ulangtahun, HRCKCL hari ini telah mendermakan 500 paket makanan kepada badan organisasi Kechara Soup Kitchen untuk diberikan kepada gelandangan. Selain itu, diskaun sebanyak 30% telah ditetapkan untuk semua pembelian makanan, minuman serta barangan eksklusif HRCKL.

Selain itu, antara tarikan utama ulangtahun ke-30 HRCKL termasuklah penjualan baju-T Hard Classic Hard Rock Cafe Kuala Lumpur yang dijual hanya RM30.

Difahamkan, harga istimewa itu hanya terhad buat 100 pelanggan yang terawal sahaja. Untuk rekod, HRCKL mula dibuka kepada orang ramai pada tahun 1991.


‘Sweet’ Gila! Raf Yaakob Hadiahkan Rumah Baru Untuk Mawar Rashid

Usahawan selebriti Raf Yaakob beri kejutan istimewa buat isteri tercinta Mawar Rashid, dengan menghadiahkan rumah impian semasa sambutan ulang tahun perkahwinan mereka yang keempat semalam.

Menurut Raf, usahawan selebriti ini mengimbau semula kenangan dirinya melamar Mawar pada tahun 2017 dalam sebuah rumah yang sepatutnya mereka berdua duduki, namun tiada rezeki rumah tersebut terpaksa dijual sebelum sempat mereka duduki.

Namun pada tahun ini, suami kepada pelakon jelita ini membuat kejutan dengan melakukan semula scene lamaran di dalam rumah impian mereka dengan suasana penuh romantis setelah empat tahun mendirikan rumahtangga.

“9th November. Happy Anniversary my lady.

4 tahun dah kita jalani hidup sebagai suami isteri. Rasa macam baru semalam je abang lamar kepada awak.

Anje sayang, awak lah yang terbaik untuk abang.

Awak melengkapi abang dalam banyak perkara. Abang sentiasa syukur miliki awak dalam hidup abang.

7/6/2017 abang melamar awak di rumah yang sepatut kita duduk selamanya. Tapi tak ada rezeki, rumah tu kita dah jual sebelum kita sempat duduk lagi.

Tapi pada ulang tahun perkahwinan kita 9/11/2021, abang cipta babak yang sama tapi dalam rumah baru kita.

Alhamdulillah berkat kita dua kerja keras siang dan malam bertahun-tahun, berkat doa ibu kita, keluarga dan kawan-kawan, kita berjaya miliki rumah baru untuk kita dan 4 Raden kita yang hebat tinggal bersama bahagia hingga akhir hayat.

Love you so much mommy #MawaRaf #TillJannah #EternityLove” Luah Raf buat isteri tercinta

Tahniah Raf dan Mawar semoga rumahtangga kekal hingga Jannah-NYA insyaAllah, Amin.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Norish Karman Dedah Sebab Jarang Muatnaik Foto Sendiri Di Media Sosial

Pelakon dan usahawan, Norish Karman tampil memberikan kenyataan selepas dilihat  jarang memuatnaik foto dirinya dan setiap aktiviti yang dilakukan.

Menerusi tangkap layar twitter pendakwah bebas, Ustazah Asma Harun yang dimuatnaik di Instagram, pelakon yang popular menerusi drama Spa Q ini menjelaskan bahawa tangkap layar itu adalah jawapannya.

“Muslimah solehah yang lembut hatinya, bila kita perlu upload gambar di media sosial, tapis bukan cari yang menawan hati hingga menarik pujian,

kita tapis cari yang paling sederhana, elak posing-posing. Allah tahu apa dalam hati, pesanan untuk diriku jua.”- kongsi Ustazah Asma

Di kesempatan itu,  Norish berkesempatan menitipkan pesanan buat mereka yang ‘ketagih’ untuk  memuatnaik foto wajah diri sendiri sebagai kandungan di media sosial.

“Yang hari-hari ketagih upload muka konon CONTENT tapi lupa ni ada dosa-dosa yang nanti akak dipertanggungjawabkan. Baca la yer.”- pesannya

Sekadar info, Norish antara pelakon yang sudah lama menapak di dalam industri seni. Antara naskhah lakonan popularnya seperti  Sayang Salmah, Kami The Movie, Love You Mr Arrogant dan banyak lagi.


Rayuan Ditolak,Mahkamah Perintah Awie Bayar RM80,000 Kerana Cederakan Bekas Isteri

Mahkamah Rayuan Putrajaya pada Selasa telah mengekalkan keputusan Mahkamah Sesyen yang memerintahkan penyanyi dan pelakon Datuk Awie untuk membayar ganti rugi kepada bekas isterinya, Rozana Misbun sebanyak RM80,000 atas dakwaan mencederakan wanita itu tujuh tahun lalu.

Memetik laporan BERNAMA, Rozana yang juga adik kepada pelakon Haliza Misbun telah memfailkan saman sivil pada tahun 2017 terhadap Awie berikutan kecederaan yang dialaminya akibat dipukul oleh Awie atau nama sebenarnya Ahmad Azhar Osman.

Difahamkan, Rozana mendakwa kejadian tersebut berlaku di tiga tempat termasuk Permodalan Nasional Berhad (PNB) di Jalan Tun Razak, Kuala Lumpur pada 2014. Susulan itu, keputusan yang dibuat oleh panel tiga hakim diketuai Datuk Nor Bee Ariffin menolak rayuan Awie pada masa sama mengekalkan perintah Mahkamah Sesyen serta Mahkamah Tinggi yang memihak kepada Rozana.

Kos RM80,000 itu terkandung ganti rugi am bagi kesakitan serta penderitaan sebanyak RM30,000, serta ganti rugi teruk RM50,000 dikenakan bagi tekanan dan rasa malu yang diberi oleh Mahkamah Sesyen kepada Rozana. Keputusan itu disifatkan sebagai adil dan munasabah berdasarkan kecederaan yang dialaminya.

Sebelum ini, Mahkamah Tinggi bertindak mengekalkan keputusan Mahkamah Sesyen itu hingga membuatkan Awie membawa perkara itu ke Mahkamah Rayuan. Namun, Nor Bee yang bersidang dengan Datuk S. Nantha dan Datuk Ghazali Cha, mereka memutuskan tidak ada merit dalam rayuan Awie serte memerintah beliau membayar RM15,000 sebagai kos.

Ketika penghakimannya, Nor Bee mengatakan panel berkenaan tidak berpuas hati dengan hujah bahawa Mahkamah Sesyen telah tersilap dari segi undang-undang, fakta atau bukti berkaitan kes tersebut.

“Responden (Rozana) memberi keterangan bahawa ketiga-tiga insiden memang berlaku dan Mahkamah Sesyen menerima keterangan itu serta mendapati beliau adalah saksi yang boleh dipercayai dan perkara ini telah disahkan oleh Mahkamah Tinggi,” katanya.

Kata beliau lagi, mahkamah juga tidak bersetuju dengan hujah peguam Hazman Harun yang mewakili Awie mengatakan Rozana adalah terhalang daripada memfailkan tindakan sivil berhubung insiden itu selepas beliau bersetuju menyelesaikan kes tersebut melalui bayaran kompaun.

Untuk rekod, pada Mei 2016, Mahkamah Majistret Ampang membebaskan Awie daripada pertuduhan mendatangkan kecederaan kepada Rozana di sebuah rumah di Taman Ukay Bistari, Ukay Perdana selepas penyanyi itu membayar kompaun sebanyak RM10,000 serta meminta maaf secara terbuka dalam mahkamah kepadanya.

“Pada pandangan kami, membayar kompaun bagi kesalahan itu adalah perkara yang berkaitan dengan undang-undang serta prosedur jenayah dan tidak mempunyai sebarang kesan ke atas hak responden (Rozana) untuk memfailkan tindakan sivil terhadap perayu (Awie) bagi mendapatkan remedi berdasarkan fakta yang sama dalam pertuduhan bagi insiden pertama,” kata Nor Bee.

Tambah Nor Bee, Awie turut didakwa bagi kes kedua iaitu mencederakan Rozana di kaunter PNB dan dia telah mengaku bersalah serta didenda sebanyak RM2,000.

Hakim itu berkata, walaupun tiada pertuduhan dikenakan terhadap Awie bagi kejadian ketiga yang didakwa berlaku di kawasan parkir PNB, bagaimanapun Rozana telah membuat laporan polis berhubung insiden tersebut. Namun, Awie bertindak menafikan dakwaan insiden ketiga itu berlaku dan memfailkan tuntutan balas terhadap Rozana atas dakwaan pecah amanah kerana menggunakan wang yang disimpan untuk pendidikan anak mereka. Bagaimanapun, tuntutan yang dibuat Awie itu ditolak oleh Mahkamah Sesyen.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Rita Rudaini ‘Terkujat’, Pakar Perubatan Suruh Antivaksin Tinggal Dalam Gua

Tular di media sosial milik pelakon dan usahawan jelita, Rita Rudaini yang memuatnaik tangkap layar tweet milik doktor perubatan di Instagram nya semalam.

Aktres ini tertarik melihat tweet milik seorang pakar perubatan, yang seolah-olah memerli golongan antivaksin yang tidak mengikut peraturan Malaysia untuk meninggalkan negara atau duduk di dalam gua saja.

“Bagi mereka yang tidak mahu atau tidak mengikut peraturan dan undang-undang Malaysia, tolong tinggalkan negara. Lagipun kami tidak mahu anda di sini.

Orang Malaysia yang antivaksin, saya rasa anda boleh tinggal. Anda minoriti. Tapi tinggal dalam sebuah GUA. Kalau GUA nak terimalah. Terima kasih” Tweet Dr. Rafidah di Twitter

Usahawan selebriti ini berasa terkejut dan tidak menyangka seorang pakar perubatan, akan mengeluarkan pandangan sedemikian pada masyarakat yang memilih untuk tidak mengambil vaksin.

“Siapakah dia ni? DR. tu stand for what ye?

Kalau stand for Doctor, sisturr amat terkujat juga dengan pemikiran dari otak yang di anugerah dan di pinjamkan oleh ALLAH SWT pada dia.

Baru sisturr tahu, tak semestinya orang yang belajar tinggi-tinggi semuanya bijak…

Hanya bijak atas kertas peperiksaan bidang mereka saja..” Luah Rita


“Ko Lak Yang Panas Jub*r?- Diva AA Pertahan Nora Danish Yang Dikecam Tidak Layak Jadi Duta Tudung

Pengacara dan pelakon sensasi, Azwan Haji Ali atau lebih dikenali sebagai Diva AA tampil menyelar pihak yang mengecam pelakon jelita, Nora Danish yang dikecam netizen tidak layak untuk menjadi duta tudung.

Menerusi laman Twitter, Diva AA memberitahu bahawa ia adalah urusan aktres tersebut untuk menjual tudung atau melakukan apapun.

“WOII POKIMAK? MENYALAK JER KEJER KO! SUKA HATI DIA LAH NAK JUAL TUDUNG KE? NAK JUAL FOOKEY KE?

KO LAK YANG PANAS JUBORR? SIALLL NYA KO! DAH BODOHHH? MEROYAN! GTHHH PUII”-Tweet Diva AA

Dipetik dari laporan Kosmo, Nora menjadi kecaman netizen yang mempersoalkan imej seksinya yang tidak layak untuk menjadi duta tudung. Pemilihan beliau juga didakwa hanya berdasarkan keuntungan dan bukannya untuk kepentingan agama Islam.

“Bagi saya seksi atau sebaliknya, semuanya terletak atau bergantung kepada mata yang memandangnya.

Bagi kelompok netizen yang tahu dan asyik nak kecam saja, hentikanlah.”-Kata Nora Danish pada Kosmo

Kita doakan yang baik-baik je la kan, mana la tahu satu hari nanti dia terbuka hati nak bertudung..

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Orang Tua Jangan Di Main-Main’ – Skandal Letak ‘Sticker’ B*** Pada Gambar Ibu Bapa Isteri Shuk Sahar

Belum surut isu skandal pelawak terkenal tidur bersama sebulan, kini Sera berkongsi pula mengenai tangkap layar feed milik wanita tersebut yang mana gambar ibu bapanya pula diheret sama dalam masalah rumahtangga mereka.

Sera mengatakan walaupun dirinya tidak sebaik mana, namun wanita berhati cekal ini tidak pernah melibatkan ibu bapa mereka dalam masalah yang dihadapi. Namun lain pula dengan skandal pelawak tersebut, di mana foto kedua ibu bapa Sera dijadikan bahan untuk melempias rasa.

“Jahat-jahat aku ni kan, belum pernah aku tukar kepalakk bapa orang jadi vavi.

Malam ni kita buat trobek-trobek jak lah apa dia  sudah buat.

Dalam perkongsian Sera di Insta-Stories nya, isteri kepada pelawak terkenal ini yakin bahawa kedua ibu bapa wanita (skandal) berkenaan sudah menasihati anak mereka lagi pun ibu bapa mana yang mahu anak mereka berperangai sedemikian.

Menurut Sera lagi, orang tua patut dihormati dan disayangi apatah lagi mereka lebih banyak makan garam kehidupan dan telah lalui liku-liku hidup berumahtangga berbanding diri mereka sendiri.

“Dan ini adalah ibu saya yang melahirkan saya.

Kamu tahu ka 4 tahun perjalanan ku tu panjang?

Pernah juga aku tengok muka mama bapa nya ni kesian aku.

Tiada juga orang tua mahu anak berperangai yang tidak bagus. Aku yakin beliaunya (ibubapanya) pun sudah nasihat dia.

Dalam hal ni, aku yakin tiada ajaran orang tua begitu dalam dunia ni. Tiada orang tua mengajar perangai yang tidak bagus sebab siapa kenal aku, aku lagi banyakkkkkk berkawan sama orang tuaaa.

Bagi ku beliau-beliau (ibubapa) ni sangat comel, patut disayangi dihormati dan dia orang dulu “makan garam” dari kita” Luah Sera lagi

Semoga Sera tabah dan dapat selesaikan masalah dengan baik.


Lagu Baru Iman Troye ‘Nang’ Mendapat Sambutan Yang Menggalakkan

Siti Nur Alyssa Sahabudin atau lebih dikenali sebagai Iman Troye, 19 tahun sangat menghargai dan berbangga apabila muzik video untuk lagu terbarunya ‘Nang’ telah berjaya meraih lebih dari 1 juta tontonan selepas 6 hari ianya dilancarkan. Pada Iman, itu adalah satu perkara yang sangat memberi makna yang tersendiri pada dirinya.

2 singlenya sebelum ini juga iaitu ‘Teman’ dan ‘Pejam Celik Hari Raya’ telah tular dan berjaya mencecah sebanyak 1 juta tontonan dalam tempoh waktu yang singkat.

“Untuk mencipta rekod sebegini, mendapat 1 juta tontonan dalam tempoh kurang seminggu bagi 3 muzik video nyanyian saya, sesuatu pencapaian peribadi yang cukup luar biasa.”

“Tambah pula, 3 lagu saya masing-masing ciptaan Ezra Kong dan lirik A Ramli dilancarkan di era pandemik Covid-19 yang kita sedia maklum ketentuan pasaran muzik itu sendiri tidak mampu ditebak hala tujunya.”

“Saya harus berterima kasih kepada semua yang menjadikan semua ini kenyataan, terutamanya peminat serta rakan media yang tidak putus-putus memberi sokongan,” kata Iman Troye.

Nang merupakan terbitan XO House Sdn Bhd dengan kerjasama Universal Muzik Malaysia dan telah dilancarkan pada 15 Oktober lalu di semua platform muzik digital yang terpilih. Muzik video lagu tersebut telah dimuatnaik ke saluran Youtube pada 22 Oktober lalu. Lagu ‘Nang’ juga pernah berada dalam kedudukan Top 5 platform muzik berkenaan dan menjadi Top 10 di Spotify.

Majlis pelancaran lagu ‘Nang’ telah dilancarkan di sebuah hotel di ibu kota bersama-sama dengan kempen PTTI 2 Juta Bangkit Belajar.

“Saya harap kehadiran lagu pop melayu berentak jawa dan ada sentuhan tradisional ini lebih manis kerana pihak PTTI juga sudi melancarkannya. Malah tugas sebagai duta pusat ilmiah itu datang dengan tanggungjawab. Saya sendiri bergelar pelajar peringkat diploma dalam bidang muzik di Universiti Teknologi Mara (UITM). Saya harap dapat terus mengimbangi seni dan pelajaran sebaik mungkin.”

“Saya harap selepas ini peminat akan lebih menyokong karya tempatan dan boleh membuatkan muzik video lagu nyanyian yang lain mendapat tontonan 1 juta tetapi dalam masa kurang sehari seperti penyanyi antarabangsa yang lain. Jika itu mampu terjadi, saya akan takjub dan speechless,” katanya yang merakamkan lagu itu pada Januari yang lalu.

Pembikinan muzik video ‘Nang’ yang telah membabitkan kos perbelanjaan lebih RM100 ribu  dan sekaligus telah menjadikan ianya muzik video termahal yang diterbitkan di bawah syarikat XO house Sdn Bhd. Penggambaran muzik video tersebut juga telah berjalan selama 2 hari iaitu pada 6 dan 7 Oktober. Muzik video arahan Lily Samsuddin ini turut menampilkan sisi bakat tari Iman yang dikoreografikan oleh Aus daripada Nasty Rock Crews. Manakalan Adib Hamdi dan Alia Elena yang bertindak sebagai penerbit eksekutif.

Jom kita saksikan muzik video lagu ‘Nang’ buat tatapan dan hiburan semua peminat penyanyi genit Iman Troye.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Lain Macam! Jho Low Bayar Pelakon Amerika Syarikat RM103,800 Jadi Peneman Super Bowl

Perkembangan terbaru mengenai Jho Low, ahli perniagaan yang menjadi buruan kerajaan Malaysia berhubung skandal 1MDB itu dikatakan telah membayar pelakon dan model Amerika Syarikat, Emily Ratajkowski.

Memetik laporan Malay Mail, lelaki itu membayar Emily sebanyak AS$25,000 (RM103,882.93) hanya untuk menemaninya ke acara  Super Bowl. Pendedahan tersebut dibuat sendiri oleh Emily menerusi temubualnya bersama Majalah Sunday Times UK bagi mempromosikan karya terbarunya berjudul My Body.

Jelas Emily,  dia akui tidak jelas akan butiran ‘kerja’ nya ketika keluar bersama  Jho Low atau nama sebenarnya Low Taek Jho.

“Dia (Emily) tidak pasti mengapa dia berada di sana, berapa lama dia perlu tinggal dan ejennya perlu berurusan dengan siapa pntuk mengetahui sama ada dia boleh pergi”.

“Saya dibayar” jelas Emily seperti dilaporkan Sunday Times UK

Bagaimanapun, Emily tidak menyatakan edisi perlawanan kejohanan tahunan Liga Bola Sepak Kebangsaan (NFL) yang pernah dihadirinya itu bersama Jho Low.

Sebagai info, Emily pernah muncul di dalam dua video muzik antarabangsa, Robin Thicke’s : Blurred Lines dan Maroon 5 : Love Somebody. Selain itu dia juga pernah berlakon bersama Ben Affleck dalam filem Gone Girl pada tahun 2014


10 Filem Katrina Kaif Yang Paling Popular, Dari Aksi Romantik Hingga Yang Paling Mendebarkan.

Nama Katrina Kaif memang sudah tidak asing lagi dikalangan para peminat industri hiburan Bollywood. Selebriti cantik yang dilahirkan pada 16 Julai 1983 ini merupakan antara pelakon yang cukup berbakat dan mampu memikat hati penonton. Walaupun dia baru berusia 30-an, namun dia telah banyak membintangi filem-filem yang cukup popular.

Katrina Kaif berjaya mengharumkan namanya di Bollywood pada tahun 2004 dengan filem ‘Boom’. ‘Maine Pyaar Kyun Kiya’, yang dibintangi oleh Salman Khan. Bintang kelahiran Hong Kong ini juga pernah muncul dalam beberapa filem box office yang turut digemari penonton.

Berikut adalah senarai filem Katrina Kaif yang paling popular dalam kerjayanya setakat ini. Jom kita tengok!

Singh Is King dibintangi oleh Katrina Kaif bersama Akshay Kumar. Cerita ini mengisahkan tentang seorang pemuda yang bernama Happy Singh (Akshay Kumar) yang selalu menimbulkan huru hara dikampungnya. Penduduk kampung bersetuju untuk menghantar Happy ke Australia dengan alasan untuk menjemput saudaranya yang disyaki seorang mafia, Lucky Singh. Namun Lucky Sing telah menolak kedatangan Happy.

Katrina Kaif memegang watak sebagai Sonia Singh iaitu isteri kepada Happy yang juga bekas pegawai kewangan Puneet.

Filem ini menampilkan Said Ali Khan, Bipasha Basu, Akshay Khanna serta Katrina Kaif yang ditayangkan pada tahun 2008. Race mengisahkan tentang dua adik beradik yang menjadi musuh kerana cinta. Filem ini dibuat dengan konsep ‘Everything Is Fair In Love And War’ dan menyampaikan mesej yang cukup mendalam.

Rajneeti ialah drama politik tentang seorang lelaki yang pulang dari negara yang jauh hanya untuk mendapatkan dirinya yang berada di jalan yang terpesong untuk mempengaruhi dalam politik. Katrina Kaif sebagai Indu Pratap, Ketua Menteri Madhya Pradesh yang pada mulanya mencintai Samar (Ranbir Kapoor) tetapi berkahwin dengan lelaki lain.

Zindagi Na Milegi Dobaara mengisahkan tentang tiga sahabat yang pergi ke Sepanyol untuk meraikan ‘banchelor party’ sebelum salah seorang daripada mereka berkahwin. Filem ini menjadi antara yang hits dengan jumlah penonton tertinggi pada tahun itu dan dibintangi oleh Hrithik Roshan, Abhay Deol dan Farhan Akhtar.

Jab Tak Hai Jaan ialah sebuah filem romantik arahan Yash Chopra. Shah Rukh Khan dan Anushka Sharma muncul bertentangan dengan Katrina Kaif dalam filem ini. Katrina Kaif yang membawa watak sebagai Meera Thapar iaitu seorang ahli perniagaan yang jatuh cinta dengan Samar (Shah Rukh Khan). Ini adalah salah satu filem terbaik Katrina.

Filem yang turut dibintangi Salman Khan ini telah ditayangkan pada tahun 2012. Cerita ini menekankan tentang kehidupan seorang perisik India dan perjuangannya untuk menyelamatkan Zoya, kekasihnya. Katrina Kaif menunjukkan lakonan yang begitu baik untuk peranannya sebagai ejen perisikan negara yang menyamar untuk menentang usaha Tiger (Salman khan).

Filem ini pula mengisahkan tentang seorang lelaki sarkas yang ingin membalas dendam diatas kematian bapanya. Katrina Kaif membintangi filem ini bersama Aaamir Khan, Abishek Bachchan dan Uday Chopra. Ia adalah filem ke-3 dalam Francais Dhoom yang popular. Dhoom 3 adalah filem kedua Katrina Kaif dengan kutipan yang tertinggi.

Filem ‘Night And Day’ versi Bollywood yang dibintangi oleh Tom Cruise adalah cerita yang sama dengan versi asal. Hrithik Roshan bergandingan dengan Katrina Kaif dalam Bang Bang!. Filem aksi arahan Siddharth Anand ini berada dalam senarai 5 filem Katrina Kaif dengan kutipan yang tertinggi.

Filem Salman Khan dan Katrina Kaif ini adalah yang ke-2 dalam Francais Tiger. Tiger Zinda Hai diarahkan oleh Ali Abbas Zafar dan menampilkan aksi berani Katrina Kaif dalam beberapa babak yang tidak dapat dilupakan. Dalam filem ini, Tiger dan Zoya bekerjasama untuk menyelamatkan sekumpulan jururawat yang menjadi tebusan oleh organisasi pengganas.

Bharat adalah salah satu filem dengan kutipan tertinggi pada tahun 2019. Katrina Kaif mendapat pujian ramai kerana lakonannya dalam filem ini. Pelakon kelahiran 1983 itu kembali bersatu dan bergandingan dengan Salman Khan. Watak utama yang lain ialah Sunil Grover dan Disha Patani.

Antara semua filem Katrina Kaif yang popular yang kami senaraikan ini, yang manakah yang anda minati?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Tiada Kompromi Dalam Isu Halal & Haram” – PU Syed Tegur Pelawak Bawa Watak & Berpakaian Wanita

Pendakwah bebas tanah air, Pencetus Ummah (PU) Syed Mohd Bakri baru-baru ini memberi pesanan nasihat khas buat para pelawak tempatan di media sosialnya.

Melihat industri hiburan kembali ‘hidup’ dengan pelbagai rancangan dan persembahan lawak jenaka, pendakwah ini menitip pesan agar para pelawak melakukan persembahan mengikut syarak dan tahu akan perihal hukum halal dan haram.

Dikhabarkan, ramai pelawak lelaki sanggup membawa watak wanita dan berpakaian seperti kaum hawa demi menghiburkan orang ramai, waima perkara seperti itu bercanggah dengan syariat Islam.

“Pesanan buat saudara pelawak-pelawak jangan jadikan watak wanita dengan cara pemakaian seperti wanita sebagai cara untuk bagi orang gelak.

Ianya nampak sudah menjadi kebiasaan dalam persembahan, dan tolong betulkan yang biasa dan biasakan yang betul dan patuh kehendak Syarak..

Islam tiada kompromi dalam isu Halal dan Haram, kecuali dalam keadaan benar dharurat sahaja..” Pesannya

Melihat perkongsian tersebut, orang ramai bersetuju dan menyokong apa yang dipesan oleh pendakwah bebas tersebut apatah lagi ia berkaitan dengan syarak dalam Islam.

“Sokong sangat. Lagi satu ustaz tolong sampaikan kepada masyarakat Islam yang kemesraan suami isteri tidak boleh ditayang-tayangkan di media sosial sebab saya rasa itu pun merupakan aurat juga dan boleh mengundang orang yang belum berkahwin untuk berbuat demikian.”

“Teruskan bersuara tegakkan kebenaran ustaz!”

“Sekarang dah merebak jadi content TikTok pula.”

“Setuju ustaz… Macam dah kebiasaan pula saya tengok.. Tak ada bahan lain..” Komen mereka lagi

Betul apa yang dipesan oleh PU Syed, tiada kompromi dalam halal dan haram walaupun dalam persembahan.


Fazley Yaakob Pecah Dominasi! Sertai Gegar Vaganza 8 Kerana Anak Bongsu

Penyanyi, pelakon dan cef selebriti, Dato’ Fazley Yaakob membuat kejutan kepada peminat apabila diumumkan sebagai salah seorang daripada 13 peserta Gegar Vaganza 8 (GV8) yang akan membuka tirai pada 21 November depan.

Dengan ‘comeback’ tersebut, Fazley turut memecah dominasi dan mencatat sejarah penganjuran GV apabila menjadi penyanyi pertama dikalangan Dato’ atau Datuk yang menyertai program realiti ini sebagai peserta.

Menurut Fazley kepada Murai.my,sebelum ini beliau akui telah menerima beberapa kali tawaran daripada pihak Astro untuk sertai GV. Namun, ketika itu Fazley berkata beliau menangguhkan hasrat tersebut terlebih dahulu sehingga suatu hari beliau tersentak dengan pertanyaan oleh anak bongsunya,Alayna Seyma atau disapanya sebagai Ellie mengenai karier nyanyiannya.

A post shared by Dato' Fazley Yaakob (@fazleyyaakob)

Jelas Fazley, Ellie pernah menonton video persembahannya suatu ketika dahulu sebagai seorang penyanyi. Berbanding tiga orang abangnya, Ellie yang berusia 4 tahun masih belum berkesempatan untuk melihat Fazley beraksi sebagai seorang penyanyi.

“Saya dah dapat banyak kali jemputan untuk sertai GV namun saya tak dapat penuhi kerana jadual yang penuh dengan restoran dan sebagainya. Kali ini berbeza sedikit sebab masa saya tawaran ini saya masih 50/50 untuk sertai tapi suatu ketika itu baru lepas solat dengan Ellie, dia baring tepi sejadah dan buka muzik video asmara ini.

“Saya tanya dia, “Kenapa tengok Dida”. Dia kata “Dida pernah nyanyi?” Saya macam tersentuh rupa-rupanya dia baru pertama kali tengok video abang-abang dia yang saya dukung masa nyanyi lagu asmara ini. Masa itu pula dia tanya “Ellie mana?”

“Jadi saya macam sedih sebab saya tak nak orang beritahu dia “Dulu Dida awak penyanyi”. Sedangkan abang-abang dia tahu yang saya menyanyi.

“Masa itu dia juga ada luahkan hasrat untuk saya dukung dia macam abang-abang dia dan menyanyi. Jadi saya rasa itu adalah ‘panggilan’ saya. Terus saya hubungi semula Astro dan bersetuju untuk masuk Gegar Vaganza” jelas Fazley

Dalam pada itu, Fazley turut mendedahkan isterinya, Datin Azrene memberi restu buatnya untuk sertai GV namun dalam masa yang sama tidak terlepas daripada rasa bimbang mengenai jadualnya yang padat.

“Sebenarnya Azrene dia ada dua perkara. Dia risau dan dia sokong. Risau sebab dia fikir saya mungkin tiada masa dan saya kata padanya Insyallah ada. Yang kedua dia sokong sebab dia tahu dunia saya muzik itu adalah keperluan buat saya dan dekat rumah pula anak-anak semua main alat muzik seperti drum dan gitar. Saya pula selalu menyanyi dan main piano, dia tahu saya masih rindukan pentas dan dia tidak menghalang” kata Fazley

Ketika ditanya persediaannya, Fazley sudah membuat persiapan awal dari segi kekuatan vokal dan stamina sejak beberapa bulan sebelum ini. Malah, beliau juga bersedia untuk dikritik oleh para juri dan membawakan lagu pelbagai genre.

“Dah hampir enam bulan saya ke kelas vokal yang disediakan oleh pihak GV dan saya sendiri. Selain itu, saya juga buat persiapan stamina macam main badminton dan joging sehari 10 kilometer yang memang jadi rutin saya” katanya lagi

Fazley ditemui di majlis sidang media Gegar Vaganza 8 yang diadakan di VE Hotel Bangsar South City, Kuala Lumpur pada petang Rabu. Enam bintang solo lelaki yang akan memberi saingan sengit untuk musim ini ialah Aweera, Azan Scan, Dato’ Fazley Yaakob, Shidee, Bandi Amuk dan Aliff Aziz (Singapura). Sementara senarai penyanyi solo wanita yang menyahut cabaran untuk berentap dalam ‘GV8’ ialah Adibah Noor, Ani Maiyuni, Suki, Nikki dan Upiak Isil (Indonesia). Musim ini juga turut meriah dengan kehadiran pelawak terkenal, Saiful Apek & Yassin serta Nico yang mewakili penyertaan secara duo dan berkumpulan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“No Thanks”- Netizen Dedah Kenyataan Adibah Noor Terdahulu Mengenai Penyertaan Gegar Vaganza

Umum mengetahui seramai 13 peserta Gegar Vaganza 8 (GV8)  telah diketahui apabila sidang media program tersebut diadakan pada petang Rabu (10 November 2021).  Namun apa yang menjadi perhatian adalah apabila terdapat perkongsian netizen di media sosial yang memuatnaik kembali tangkap layar salah seorang peserta,  Adibah Noor yang sebelum ini pernah mendedahkan tidak akan sertai program realiti tersebut.

Menerusi laman Twitter, netizen yang dikenali sebagai @IniAlalalann mempersoalkan penyertaan pelakon dan penyanyi itu yang dituduh berlagak membalas pertanyaan peminat sekiranya ditawarkan sertai GV.

“Eh?! Eh?! Adibah Noor masuk jugak GV8? Sebelum ni bukan main kekwat ya reply ‘no thanks’ ‘nope’ bila orang tanya akan masuk GV ke tak..Tiberrr masuk jugakkk..”- ciap netizen itu

Tambah netizen itu, dia juga tidak sabar untuk melihat persembahan Adibah dalam GV kelak.

“Konsisten ya bertahun-tahun tak nak masuk, tapi akhirnya masuk jugakk. Tak sabar nak tengok terpaling istimewa masuk competition, selalu kritik sipi-sipi dari tepi ja.”- katanya lagi

Selain itu, netizen di media sosial juga dilihat memuatnaik kembali tangkap layar jawapan Adibah yang menolak untuk sertai program GV ketika itu.

Dalam perkembangan berkaitan, selebriti verstail itu membalas kembali segala dakwaan tersebut dan menjelaskan lebih terperinci mengenai penyertaannya.  Menurut Adibah, sebagai manusia pasti akan berubah fikiran apabila tiba masanya. Malah keputusan untuk sertai GV juga dibuat atas permintaan ramai peminat sebelum ini.

Walaubagaimanapun, bukan calang-calang barisan peserta yang bertanding Gegar Vaganza Musim 8 ini. Setiap peserta mempunyai kekuatan dan kelebihan yang tersendiri yang mampu membuatkan kita tidak sabar untuk menonton konsert pengenalan mereka kelak.


Elton John Terima Pingat ‘The Companion Of Honour’ Dari Putera Charles

Pingat penghormatan ‘The Companion Of Honour’ yang diasaskan oleh King George V pada tahun 1917, merupakan anugerah penghormatan terbesar di British.  Pingat ini dianugerahkan kepada individu yang memberi sumbangan dalam bidang seni, sains, perubatan dan kerajaan.

Perkongsian dari Instagram The Royal Family semalam, menunjukan penyanyi terkenal Hollywood, Elton John menerima pingat penghormatan ‘The Companion Of Honour’ di istana Windsor.

Dalam video rakaman yang dikongsikan di Instagram kerabat diraja British ini menunjukan Putera Charles mengkalungkan pingat penghormatan tersebut kepada Elton.

Dalam temuramah Elton, dia tidak menyangka akan menerima surat dari keluarga diraja yang mengatakan dirinya akan menerima anugerah tersebut.

“Saya tergamam apabila saya mendapat surat yang mengatakan saya menerimanya (anugerah), kerana saya tahu sangat sikit orang yang mendapatnya (anugerah) tersebut.” Ujar  Elton

Melihat perkongsian keluarga diraja British itu, membuatkan ramai peminat Elton mengucapkan tahniah atas penghormatan yang diterimanya.

“Sangat bangga dengan anda @sireltonjohn_official @eltonjohn !!”

“Penghormatan yang sangat jarang dan lagi bernilai dari emas.”

Bukan calang-calang orang yang boleh dapat pingat penghormatan macam ni dari kerabat diraja British, tahniah Sir Elton!

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Sampai Boleh Ambik Kat Supermarket Je”- Lana Nordin Kongsi Situasi Dapatkan Vaksin Di Luar Negara

Pelakon yang popular menerusi drama Aku Yang Kau Gelar Isteri, Lana Nordin berkongsi mengenai tatacara pengambilan vaksin di sebuah farmasi yang terdapat dalam sebuah pasaraya  di luar negara berikutan  terdapat lambakan vaksin disana/

Menerusi perkongsian di Insta Stories, pelakon ini menceritakan bahawa cara mendapatkan vaksin di luar negara tidak perlu proses mendaftar dan menunggu tarikh berikutan ramai yang enggan mengambil vaksin. Malah pembelian vaksin juga mudah seperti membeli barangan keperluan di dapur.

“Rasanya kat sini orang tengah beli ikan sayur, boleh la beratur ambik vaccine terus..Tak yah nak daftar itu ini bagai..atau sibuk nak tunggu-tunggu tarikh

“Sebab sini ramai yang taknak, jadi vaksin ni bersepah sampai boleh ambik kat supermarket je time tengah sibuk beli barang dapur.”- tulis Lana

Lana Nordin atau nama penuhnya Mazlina Hasan Nordin juga sempat berseloroh pada pelakon jelita , Rita Rudaini untuk mengambil  pengalak vaksin sewaktu membeli barangan keperluan.

“@ritrud727 nanti hampa nak beli ikan sayuq boleh la teman ambik booster pulak.”- kata Lana

Terdahulu, Lana pernah menitipkan pesanan buat rakyat Malaysia selepas dibenarkan untuk melakukan rentas negeri pada Oktober 2021.

“Harap rakyat Malaysia yang boleh rentas tu, hopefully jangan m,acam ni. Dulu yang suruh aku mereput duduk diam siap halau aku balik USA.”- kongsi Lana


Sweet Qismina Akui Berkawan Baik Dengan Ibu, Jadi Punca Kekuatan

Lakonan Sweet Qismina dalam drama tempatan semakin mendapat perhatian orang ramai, apatah lagi chemistry yang paparkan di skrin sangat menarik dan penuh jiwa.

Melihat usaha penat lelah pelakon jelita ini menjadi pelakon, membuatkan ramai peminat tertanya-tanya faktor yang membuatkan wanita berbakat besar ini berusaha dan kekal motivasi dalam apa yang diceburinya.

“Apa sebab anda untuk teruskan dan apa motivasi anda” soal peminat

Melihat soalan yang diajukan oleh peminatnya itu, pelakon ini mendedahkan sumber motivasi yang membuatkan dirinya kuat adalah kerana ibu yang tercinta.  Malah pelakon ini juga menyifatkan ibunya seperti kawan baiknya sendiri.

Menurut Sweet sejak pemergian arwah bapa pada usia 11 tahun, ibu nya  bertungkus-lumus menjaga dirinya dan adik-beradik yang lain sehingga kini.  Asbab itu membuatkan pelakon ini ingin membalas semula usaha ibunya dengan rezeki yang diperolehi.

Dia sentiasa bekerja keras untuk jaga saya dan adik-beradik. Ianya bukan fasa yang mudah semenjak arwah baba meninggal dunia. (Baba tak ada semenjak umur saya 11 tahun)

Hanya Allah tahu bagaimana dia berjuang.

Dan sekarang, tiba masanya untuk saya balas semua walaupun tak terkira dengan usaha mama. Duit saya untuk dia. Impian dia, saya cuba sehabis baik untuk makbulkan.

Sebab saya masih ada perjalanan yang panjang untuk dapatkan apa yang saya nak, tapi saya tak akan tahu sampai bila mama akan kekal dengan saya.

Oleh itu, dia adalah sebab untuk saya teruskan dan motivasi saya.” Kongsi Sweet

Terharunya, semoga Sweet sentiasa berbakti kepada ibunya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Miller Khan Selamat Nikah Di Bali, Isa Khan Titip Ucapan Tahniah

Pelakon kacak Miller Khan kini telah selamat bergelar suami kepada seorang pereka fesyen, Farina Rebecca pada Rabu (10 November 2021).

Khabar gembira tersebut telah dikongsi oleh adiknya yang juga pelakon dan penyanyi,  Isa Khan menerusi Instagram yang turrut mengucapkan tahniah buat Miller selain  mendoakan agar perkahwinan mereka dirahmati Allah.

“Alhamdulillah, akhirnya abang saya kahwin! Tahniah abang, moga tuhan memberikan rahmat buat kamu dan isteri. Amin Ya Rabb. Sayang awak, abang.”-tulis Isa

Memetik laporan portal hiburan Indonesia, difahamkan majlis perkahwinan Miller dan Farina telah diadakan di sebuah resort lima bintang di Bali.

Terdahulu, Miller telah melamar kekasihnya ketika Isa melangsungkan perkahwinan dengan pelakon, Risteena Munim. Apa yang menarik perhatian ramai adalah cara lamaran Miller sewaktu pasangan itu menaiki helikopter bersama dan terbang di sekitar ibu kota.


“Yang Gemok Pun Terlepas Masuk?” – Diva AA Tidak Puas Hati Barisan Peserta Program Realiti TV

Selebriti sensasi Diva AA atau nama sebenarnya Azwan Hj Ali terus mencuri perhatian di laman Twitter nya dengan pelbagai ciapan ‘panas’ dan kontroversi mengenai isu semasa serta selok-belok industri seni.

Terbaru, usai pengumuman barisan peserta-peserta sebuah program realiti televisyen (TV) popular, Diva AA menempelak kemunculan salah seorang peserta program itu. Dalam sebuah ciapan yang ditulis oleh Diva AA, dia menyifatkan melihat persembahan penyanyi itu hanya akan membawa malang selain berkata pembabitannya kerana populariti yang sudah menurun.

Malah, pengacara dan pelakon yang terkenal dengan mulut lantangnya itu turut menegaskan tidak akan menonton program tersebut biarpun sebelum ini pernah berkata ingin menontonnya.

“Acaner typical nasti yang gemuk pun terlepas masuk? Baru nak tengok? Confirm tutup tv! Bawa sial je tengok ko? Gelupuh! Zaman dah merudum! Gthh Puii” ciap Diva AA

Terdahulu, Diva AA yang aktif di laman Twitter turut mengecam beberapa selebriti tanah air kerana tidak berpuas hati dengan tindakan mereka selain turut tidak setuju dengan pembabitan di dalam beberapa buah program televisyen.


“Tak Boleh Dihentikan YB”-Iesya Toh Kecewa Nazri Aziz Cadang Mansuh Hukuman Gantung Pada Pengedar Dadah

Pengacara, Iesya Toh meluahkan rasa kecewa apa mendapat berita mengenai ahli parlimen Padang Rengas, Datuk Seri Nazri Abdul Aziz  memohon pada Parlimen agar hukuman gantung terhadap pesalah pengedar dadah dimansuhkan.

Menerusi posting yang dikongsi di Instagram, Iesya berharap agar pihak berkuasa dapat menjalankan siasatan terperinci terhadap kes dadah.

“Kecewa dengar tadi. Tak boleh dihentikan YB, cuma berharap pihak berkuasa jalan siasatan terperinci kes dadah ni.”-luah Iesya

Tambahnya lagi, dia turut memberikan contoh kes ibu tunggal yang mempunyai 9 orang anak dituduh menjadi keldai dadah dan memberitahu bahawa pengedar sebenar yang harus dikenakan hukuman gantung.

“Contoh macam ibu tunggal 9 anak baru-baru ni, kita semua yakin ibu itu hanyalah ‘keldai’..perlu siasat siapa PENGEDAR sebenar. Dia la patut hukuman gantung.”- tegasnya

Pengacara dan pelakon berusia 37 tahun ini turut mempersoalkan pengedar dadah yang sebenar sentiasa terlepas dari kesalahan dan siapakah yang telah melindungi mereka.

“Kenapa PENGEDAR SEBENAR SELALU LEPAS? SIAPA LINDUNGI MEREKA?

Dadah salah satu pemusnah anak bangsa. Dan diharapkan PEMBERI DAN PENERIMA RASUAH juga menerika hukuman yang sama. Gantung sampai mati!! Titik!”- katanya lagi

Dipetik dari laporan Astro Awani, Nazri telah mencadangkan kepada Dewan Rakyat untuk memansuhkan hukuman mati bagi kesalahan berkaitan dadah.

Beliau turut memberitahu setakat Ogos tahun lalu, terdapat seramai 446 warga asing dan 472 rakyat Malaysia sedang menanti pelaksanaan hukuman gantung sampai mati.

“Ada 12 kesalahan yang boleh dihukum mati, namun saya minta di sini hanya mansuhkan hukuman mati berkaitan dadah sahaja.

Selalunya mereka yang terlibat ini adalah keldai yang selalunya datang dari keluarga yang susah, kurang berpendidikan atau orang kampung yang tidak mendapat apa-apa keuntungan, hanya kerana mereka jadi keldai dadah mereka digantung.”-Kata Nazri

Apa pendapat anda? Adakah anda bersetuju jika hukuman mati bagi kesalahan berkaitan dadah dimansuhkan?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Hafiz Mahamad Sanggup Dikatakan Tumpang Rezeki Isteri, Ini Sebabnya

Baru-baru ini, menerusi instagram nya, usahawan popular yang juga pengasas Ainaa Beauty, Hafiz Mahamad berkongsi perihal  menarik mengenai rezeki.

Ramai yang bertanya soal kerja dan rezeki kepada ahli perniagaan terkenal ini, dan Hafiz akui tidak segan mengatakan dirinya hanya menumpang rezeki isteri kerana takut kesetiaan diuji apabila diri miliki segalanya.

“Kalau orang tanya saya “Hafiz berniaga/kerja apa”.

Ada yang cakap, alaa isteri dia yang hebat.

Saya tak malu, sebab biarlah isteri yang hebat dan lebih maju.

Saya okay, sebab ada yang cakap “lelaki diuji kesetiaannya bila dia ada segalanya”. Saya takut.

Lebih baik saya dianggap menumpang rezeki isteri asalkan saya jalankan tanggungjawab yang cukup, beri kebahagiaan dan terus setia dengan Ainaa.” Kongsi Hafiz

Menurut Hafiz, dirinya lebih rela dianggap sedemikian kerana lebih mengutamakan peranannya  sebagai seorang suami. Malah dia turut berharap dapat menjalankan tanggungjawab yang cukup, beri kebahagiaan dan kekal setia dengan isterinya.

Sekadar info, pasangan usahawan selebriti ini sering kali tular di media sosial kerana sering berkongsi beberapa perihal menarik selain gemar membantu orang ramai di dalam kesusahan.

Hebatlah Hafiz, semoga hubungan bersama isteri tercinta kekal hingga jannah-Nya!


Instagram Digodam? Azza Elite Mohon Bantu Abby Abadi

Pelakon, penyanyi dan usahawan, Noor Azzarima binti Zawari atau lebih dikenali sebagai Azza Zawari memohon orang ramai untuk membantu rakan karibnya, Abby Abadi selepas Instagram selebriti itu tidak dapat diakses masuk sehingga ke hari ini.

Dalam beberapa perkongsian, Azza meminta pengguna laman Instagram supaya untuk mengikuti akaun terbaharu Abby berikutan ahli kumpulan Elite itu sedang giat menjalankan perniagaan secara atas talian.

“Follow ig @abbyabadi_official ok. Instagram kesayangan saya hilang dari radar.. nanti follow tau @abbyabadi_official

“Mudah-mudahan Instagram lama Abby dapat balik .. InsyaAllah Amin ya Allah” kongsi Azza

A post shared by Azzaelite❤queenazza0174748991 (@azzaelite)

Dalam perkembangan berkaitan, Abby menerusi akaun terbaharunya beranggapan bahawa ada hikmah yang terjadi disebaliknya. Berterima kasih kepada suami, anak dan Azza, Abby bagaimanapun masih mengharap untuk mendapatkan kembali akaun tersebut.

“Allah Maha Tahu yang terbaik. Terima Kasih suami @jaiezzany anak @danishhakimofficial bantu..Thank you juga @azzaelite

“IG sebelum ini @abby_abadi112 hilang dari radar..Dah try thru email, thru no HP, semua gagal..tapi masih menaruh harapan untuk dapatkan semula. Harap ada pakar muncul..Amin” tulis Abby

Di kesempatan itu, Abby berkata dia turut aktif di beberapa platform sosial media yang mempunyai pelbagai perkongsian termasuk tazkirah serta perkembangan perniagaannya.

“Dan sekarang saya ada juga akaun yang aktif di Tik Tok. id: abbyabadiofficial ye. Silalah hadir. Support saya, support bisnes, baca video tazkirah/tazkirah yang saya kongsikan dengan penuh kasih sayang. Ingatan untuk saya dan yang memerlukan peringatan” kata Abby lagi

A post shared by Abby Abadi (@abbyabadi_official)

Menerusi carian Murai.my terkini, akaun Abby terdahulu telah hilang dari laman Instagram.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Bersedia Digelar Usahawan Selebriti, Fazs Faozi Juara Pencarian Nona Superwoman 2021

Kemuncak Pencarian Nona Superwoman pada Rabu lalu menyaksikan usahawan kosmetik, Fazs Faozi dinobatkan sebagai juara sulung program realiti itu.

Pada pentas akhir Pencarian Nona Superwoman  Fazs, atau nama sebenarnya, Norfazlina Mohd Faozi membawa pulang wang tunai RM50,000 dan trofi. Manakala tempat kedua dengan gelaran Most Inspiring pula dimenangi oleh usahawan Wow Sambel, Syu Ramli dengan membawa pulang RM10,000 dan trofi.

Pemilik butik kek premium, Halwa.an, Ana Najia diangkat pada kedudukan ketiga dengan gelaran Most Favourite juga membawa pulang wang tunai RM10,000 dan trofi.

Ketika ditanya mengenai persediaan untuk bergelar sebagai seorang usahawan selebriti kelak, Fasz berkata dia melihat gelaran tersebut sebagai satu peluang untuk mempromosikan jenama dan produk dengan lebih besar.

” Saya anggap itu adalah peluang untuk saya kembangkan lagi jenama dan produk saya nanti memandangkan saya masuk ke program realiti ini pun seperti sudah selangkah masuk ke dalam industri hiburan. Jadi saya akan gunakan peluang itu sebaik mungkin dan memandangnya sebagai satu yang positif” kata Fasz kepada Murai.my

Acara finale  anjuran Majalah Nona  dan mendapat sokongan USANITA itu turut menjemput Menteri Pembangunan Wanita, Keluarga dan Masyarakat, Yang Berhormat Datuk Seri Rina Mohd Harun sebagai tetamu khas selain para tetamu diserikan dengan  persembahan artis terkemuka Malaysia, Anuar Zain.

Sebagai  info, daripada ratusan penyertaan, hanya 12 yang terpilih dan akhirnya lima finalis berjaya melangkah ke pusingan akhir. Program lapan episod yang bermula sejak 22 September lepas memberi peluang kepada usahawan B40 dan M40 yang terjejas pandemik untuk berkembang, menambah ilmu niaga dan merebut hadiah lumayan berjumlah RM70,000 keseluruhan. Lima finalis yang menunjukkan prestasi cemerlang sepanjang musim ini iaitu Ana Najia, Ayu Omar, Fazs Faozi, Linda Roos dan Syu Ramli.

Pencarian Nona Superwoman finale telah dikemudikan oleh pengacara jelita, Uyaina Arshad serta menyaksikan penampilan juri jemputan yang diundang khas untuk mengadili pusingan akhir iaitu Dato’ Fazley Yaakob dan Datuk Rosyam Nor bersama barisan juri tetap iaitu Awal Ashaari dan Datin Adzliana Prof Dato’ Sri Dr Hasan.


Kes ‘Culik’ Nynaa Harizal Di Set Penggambaran : Bapa Mengaku Tidak Bersalah Acu Pistol Pada ‘Bodyguard’

Susulan kes bapa kepada Nynaa Harizal yang dikatakan telah ‘menculik’ pelakon itu serta mengacukan sepucuk pistol kepada pengawal peribadinya, tertuduh yang dikenali sebagai Harizal Hashim,49 mengaku tidak bersalah . Pengakuan itu dibuat di Mahkamah Majistret di sini hari ini atas kesalahan mengugut dengan mengeluarkan sepucuk pistol terhadap seorang lelaki pada 2 November lalu.

Harizal membuat pengakuan itu selepas pertuduhan dibacakan di hadapan Majistret Mohamad Redza Azhar Rezali. Berdasarkan pertuduhan, Harizal didakwa telah menakutkan pengawal peribadi Nynaa, Mohamad Nur Usry Mohd. Yusoff, 25, dengan mengeluarkan sepucuk pistol jenis CZP-07.

Harizal yang juga seorang bekas juruterbang Tentera Udara Diraja Malaysia (TUDM) berpangkat Mejar didakwa melakukan kesalahan itu di tepi jalan U13/25J, Jalan Setia Perdana, Alam Nusantara, Setia Alam pada pukul 1.40 pagi pada 2 November lalu. Sabit kesalahan, dia boleh dikenakan hukuman penjara sehingga tujuh tahun atau denda atau kedua-duanya sekali mengikut Seksyen 506 Kanun Keseksaan.

Dalam pada itu, Timbalan Pendakwa Raya Elyza Amira Habeeb Rahman menawarkan jaminan RM5,000. Namun, tertuduh turut memohon tempoh untuk perbicaraan akan datang memandangkan buat masa ini dia sedang mengupah peguam bagi menguruskan proses perceraian anak perempuannya itu secara baik. Mahkamah menetapkan jaminan RM3,000 dengan seorang penjamin dan menetapkan 30 Disember untuk sebutan.

Terdahulu, Murai.my melaporkan suami kepada pelakon Nynaa iaitu Mohamed Fahmi Ilyas membuat laporan polis berhubung dakwaan yang mengatakan isterinya ‘diculik’ oleh bapa mentuanya, Mejar (B) Harizal Hashim pada malam 1 November lalu. Lebih mengejutkan lagi apabila bapa mentuanya itu dikatakan telah mengacukan sepucuk pistol ke arah perut pengawal peribadi Nynaa sambil memberi amaran akan melepaskan tembakan jika menghalangnya untuk mengambil pelakon terbabit.


Suami Fail Nusyuz & Kembali Taat Setia, Nynaa Harizal Diberi Tempoh 7 Hari

Lagi berita mengenai pelakon Nynaa Harizal. Pada petang Khamis, suami kepada Nynaa, Mohamed Fahmi Mohamed Ilyas, 29, telah memfailkan permohonan nusyuz dan perintah kembali taat kepadanya dalam tempoh tujuh hari di Mahkamah Rendah Syariah Wilayah Persekutuan.

Permohonan itu telah difailkan Fahmi terhadap Nynaa atau nama sebenarnya, Nurul Hanynaa Harizal ,25, selaku defendan di hadapan Penolong Pendaftar Mahkamah Syariah Wilayah Persekutuan Kuala Lumpur, Noriah Zakaria.

Memetik laporan media tempatan, Fahmi yang diwakili Peguam Syarie Datuk Zainul Rijal Abu Bakar menjelaskan tujuannya adalah untuk menjernihkan kembali rumah tangga mereka.Susulan itu, mahkamah menetapkan 1 Disember ini sebagai tarikh sebutan semula kes. Dalam pada itu, Fahmi bersedia menerima dan memaafkan isterinya.

“I love you sayang (saya cintakan awak). Saya sentiasa ada untuk awak (Nynaa). Awak boleh hubungi saya bila-bila masa…saya harap kita dapat berjumpa dalam masa terdekat,” katanya.

Terdahulu, Murai.my melaporkan bapa kepada Nynaa,Harizal Hashim,49 mengaku tidak bersalah atas kesalahan mengugut dengan mengeluarkan sepucuk pistol terhadap seorang lelaki pada 2 November lalu. Harizal sebelum itu dikatakan telah ‘menculik’ anaknya serta mengacukan sepucuk pistol kepada pengawal peribadi Nynaa. Pengakuan itu dibuat di Mahkamah Majistret juga pada Khamis.

Mahkamah menetapkan jaminan RM3,000 dengan seorang penjamin dan menetapkan 30 Disember untuk sebutan semula kes.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Linda Rafar Terharu Ramai Peminat Sayang & Beri Sokongan

Pelakon dan penyanyi, Linda Rafar meluahkan rasa tidak sangka apabila dia kini semakin diminati berbanding zaman penglibatannya bersama Kumpulan Elite.

Menerusi perkongsian Insta Stories, Linda berkata suatu ketika dahulu dia beranggapan sudah mengecapi populariti lebih ramai yang meminatinya namun ternyata telah tersilap dengan telahan tersebut.

“Dulu zaman elite, Linda rasa zaman orang ramai yang minat rupanya tidak.”- tulis Linda

Tambahnya lagi, kini lebih ramai peminat yang mengirim pesanan mesej peribadi(DM) memberikan komen di Instagram dengan akui sebelum ini mereka tidak meminati Linda berbanding sekarang.

“Zaman sekarang lagi ramai yang datang DM dan komen di Ig bagitau yang dulu tak minat linda but now lagi minat dan sayang.”- kongsinya

Linda yang mula dikenali bersama Elite sebelum ini meluahkan rasa terharu dan bersyukur selain mengucapkan terima kasih pada peminat yang mula meminatinya.

“Allahuakbar thank you so much yang mula meminati Linda yang sekarang ini..Alhamdulillah gerak Allah..”-ucapnya

Untuk rekod, selain masih  bersama Elite, isteri kepada pelakon Syed Aiman ini juga aktif dalam pelbagai perniagaan termasuk mengusahakan jenama nya sendiri, LRhijab.


Harith Iskander Kecewa Bapa Sanggup Bunuh Anak Sendiri Hanya Kerana Tukar Siaran TV

Pelakon, pelawak dan pengacara, Harith Iskander meluahkan rasa berang berhubung isu yang tular baru-baru ini mengenai seorang lelaki warga emas yang mengelar leher anaknya sendiri .

Menerusi laman Twitter, Harith menganggap alasan tersebut sebagai alasan yang menyedihkan bagi seorang manusia yang sanggup membunuh.

“Ini adalah alasan yang menyedihkan dari seorang manusia. Kau anggap lelaki ni bagaikan binatang??”-ciap Harith

Di ruangan komen, beberapa pengikut Harith turut bersetuju dengan pandangan pelawak itu selain menyifatkannya sebagai tidak berperikemanusiaan.

Dipetik dari laporan Sinar Harian, seorang warga emas lelaki sanggup mengelar leher anaknya sendiri menggunakan sebilah pisau hanya disebabkan mangsa mengubah saluran televisyen di kediaman mereka pada Rabu.

Pihak polis turut mendedahkan bahawa warga emas yang sudah berusia  71 tahun itu mengaku bahawa berlaku pertengkaran antara dia dan anak lelakinya yang berusia 37 tahun  pada pagi hari kejadian yang berpunca daripada mangsa yang menukar saluran televisyen.


Maksiat Berleluasa Di Tanah Arab, Yatt Hamzah Luah Rasa Bimbang

Perkongsian video rakyat Arab Saudi berpesta di Jeddah dan beberapa keratan akhbar luar negara tentang hubungan Arab Saudi bersama Israel, Amerika Syarikat, dan China di Instagram Yatt Hamzah menarik perhatian orang ramai.

Berdasarkan video yang dimuatnaik di Instagram, Yatt mengatakan dirinya sudah mendapatkan penjelasan dari penduduk setempat di Arab Saudi dan apa yang dipaparkan di dalam video tersebut adalah benar dan hal ini membuatkan wanita ini berasa terkejut dan sedih.

“Bonda sudah tabayyun (dapatkan penjelasan) isu ini dengan penduduk setempat di Arab Saudi dan ternyata realitinya amatlah mengejutkan dan menyedihkan.” Kongsi Yatt

Mengetahui kebenaran yang sedang berlaku di tanah Arab membuatkan selebriti ini tidak terkata, negara yang menjaga tempat paling suci di muka bumi ini secara diam-diam melakukan maksiat berhampiran kota suci.

Rasa risau dan takut membuatkan wanita ini berdoa agar Allah S.W.T mengangkat maksiat laknatullah jauh dari kota suci umat Islam.

“Robek hati ini mengetahui hakikat maksiat sedang berleluasa dan berkuasa.

Negara yang menjaga tempat paling suci di muka bumi, yang kita sangat harapkan telah pun mengkhianati agamanya.

Jadi siapa lagi yang boleh harapkan di akhir zaman ini??

HASBUNALLAH WANI’MAL WAKIL NI’MAL MAULA WANI’MAN NASIR.

Ya Allah angkatlah maksiat terlaknat ini dari menghampiri Kota Suci kami umat Islam.

Harap ENGKAU TEMPAT KAMI BERHARAP SEKARANG.” Luah Yatt

Allahu, diakhir zaman ini keaiban dan maksiat semakin luas tersebar umpama barah yang pantas menyerang pesakitnya tanpa henti. Semoga Allah S.W.T lindungi kota suci dan kita semua dari bala musibah-NYA.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Nanti Kalau Tak Ambik Kena Ugut”- Fizz Fairuz & Rakan Selebriti Komen Isu Vaksin Untuk Kanak-Kanak

Isu pemberian vaksin untuk kegunaan kanak-kanak di bawah usia 12 tahun mendapat reaksi dari pelbagai pihak termasuklah pelakon, Datuk Fizz Fairuz dan rakan selebriti lain yang memberikan komen terhadap isu tersebut.

Menerusi komen yang ditinggalkan di posting Instagram, Datuk Fizz Fairuz memberitahu bahawa jika vaksin tersebut tidak diambil nanti akan “diugut” tidak dibenarkan untuk bergerak ke mana-mana.

“Standby…Nanti kalau tak ambik kena ugut. Tak boleh ke sana sini hahaha..Kita tolak la macam mana  pun, dia tetap letakkan syarat jugak..Hhhmm suara kita tak didengari.”-Datuk Fizz Fairuz

Pelakon, Datin Seri Umie Aida turut memberitahu bahawa tauke vaksin semakin kaya raya disebabkan penghasilan vaksin.

“Kaya raya tauke vaksin.. Dunia.”-Datin Seri Umie Aida

Pengacara, Iesya Toh menegaskan bahawa beliau menolak vaksin untuk anak-anaknya.

“MAAF SAYA TETAP MENOLAK UNTUK ANAK-ANAK SAYA!-Iesya Toh

Dipetik dari laporan Berita Harian, Kementerian Kesihatan (KKM) mengumumkan bahawa pemberian vaksin COVID-19 keluaran Pfizer BioNTech kepada kanak-kanak berusia di bawah 12 tahun  akan bermula  pada 2022.

KKM turut memaklumkan bahawa buat masa ini, hanya vaksin itu yang tersedia bagi kegunaan kanak-kanak di bawah usia 12 tahun dan sedang menunggu kelulusan daripada Kesatuan Eropah dan Amerika Syarikat.


“Jangan Buat Bodoh Biar Dia Tunggu”-Fauziah Nawi Kecewa Dengan Produksi ‘Reject’ Amerul Affendi

Pelakon veteran, Fauziah Nawi tampil meluahkan rasa berang selepas pelakon berbakat besar, Amerul Affendi membuat pendedahan bahawa wataknya telah ditukarkan dengan pelakon lain tanpa dimaklumkan terlebih dahulu.

Menerusi posting di laman Facebook beliau, Fauziah  menyifatkan sikap yang diberikan oleh produksi tersebut sebagai biadab dan kurang ajar.

“Inilah sikap biadab sesetengah Production House sesetengah PM Production Malaysia. Kurang ajar.”-tegur Fauziah

Tambahnya lagi, pihak yang terlibat sepatutnya tidak seharusnya membiarlan aktor tersebut menunggu dan dan perlu memaklumkan terlebih dahulu sekiranya ingin mengugurkan namanya.

“Kalau  aktor tu dah kena reject stesen kau bagitaulah jangan buat bodoh kau biar dia tunggu.

Nak cakap maaf stesen reject u pun susah ke. U boleh ambik job lain. Memang biadap.”- katanya lagi

Pelakon berusia 68 tahun ini turut memberitahu bahawa nasib pelakon dan mereka yang berada di sebalik tabir akan terbiar dan teraniaya selagi tiada Akta Pembelaan untuk insan yang bergelar anak seni.

“Nasib pelakon dan mereka yang di belakang tabir akan terus terbiar dan teraniaya selagi tak ada Akta Pembelaan dan tak ada Union  untuk membela insan seni  ini.”- katanya

Terdahulu, Murai MY melaporkan pendedahan Amerul yang mendedahkan bahawa wataknya telah ditukarkan dengan pelakon tanpa dimaklumkan terlebih dahulu. Selain itu, beliau turut ditertawakan oleh seorang pengurus produksi berikutan ingin ubah sejumlah besar syarat dalam kontrak.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


‘Kau Masuk Islam Sebab Nak Pu** Melayu’ – Adam Corrie Jawab Komen Netizen, Kongsi Cabaran Sebagai Cina Muslim

Pendakwah selebriti, Adam Corrie baru-baru ini berkongsi bahawa bukan mudah bagi pelakon veteran ini mengharungi hidup sebagai Cina Muslim, apabila ada segelintir orang Islam sendiri kurang senang dan sering bertanggapan negatif terhadap dirinya.

Perkongsian di Insta Stories Adam menunjukan tangkap layar komen dari seorang individu, yang mana kandungan komen tersebut penuh dengan provokasi dan mesej tidak bermoral terhadap pendakwah selebriti ini.

“Jangan ajar benda-benda kafir buat lah, Cina lahanat..

Kau masuk Islam sebab nak pu** Melayu je si**”- komen Produk Pulapeh

Mendapat komen sedemikian, pendakwah selebriti ini memberi komen balas dengan memberi ayat petikan dari surah al-Hujurat.

Sesungguhnya Kami telah menciptakan kamu semua daripada lelaki dan perempuan dan telah Kami ciptakan kamu semua pelbagai bangsa dan bersuku-puak, supaya kamu semua saling berkenal-kenalan.

Sesungguhnya semulia-mulia (diantara) kamu semua disisi Allah ialah yang paling bertaqwa, sesungguhnya Allah Maha Mengetahui lagi Maha Kenal.” – Surah al-Hujurat (49),13.”

Pendakwah selebriti ini meluahkan mesej dan komen dari saudara seIslam seperti itu, sering membuatkan dirinya berasa tidak diraikan sebagai seorang Muslim.

“Itulah cabaran utama saya sebagai Cina Muslim.

Ada segelintir orang Islam, tak mencerminkan akhlak Islam kepada saudara baru dan kepada bukan Islam.

Boleh membuatkan kami rasa tidak diraikan kehadiran sebagai Muslim.” Luahnya

Mereka yang merendahkan dan bertanggapan negatif terhadap saudara baru perlu dihentikan, hidayah itu milik Allah dan sesiapa saja boleh mendapatnya jika Allah S.W.T berkehendak.


Pernah Rasa Ingin Bunuh Diri! Nur Sajat Mohon Maaf, Akan Terus Bersedekah

Disebalik kontroversi yang melanda, usahawan sensasi Nur Sajat akui akan kekhilafan dirinya selama ini. Menerusi sebuah hantaran beserta kapsyen yang panjang, Sajat atau nama sebenarnya Muhammad Sajjad Kamaruzzaman berkata dia telah mengalami pelbagai tekanan emosi setelah hampir 10 bulan melarikan diri daripada Malaysia.

Menyifatkan ia begitu pantas berlalu, Sajat akui pernah berasa ingin membunuh dirinya sendiri selain mengalami kemurungan. Malah, dia juga akui pernah mengeluarkan beberapa kenyataan yang sensitif lantaran itu, Sajat berharap orang ramai dapat memaafkannya.

“Dah hampir 10 bulan Sajat keluar dari Malaysia..tup tup Sajat dekat Australia..apa yang Sajat ada dekat Malaysia semua dah tutup

“Terasa cepat masa berlalu. Masa ini Sajat down giler, sedih, murung, hilang daya, rasa nak bunuh diri, dan sampai Sajat terkeluar kata-kata yang tak sepatutnya..(maafkan Sajat)” tulisnya

Dalam pada itu, Sajat berkata dia akan terus melakukan amalan bersedekah untuk Malaysia dan Australia meskipun tidak sebanyak seperti dahulu. Akuinya lagi, Sajat berkata dia bahagia dengan kehidupannya kini dan sentiasa mendoakan yang terbaik buat keluarga tercinta dan juga rakan-rakan yang banyak memberi sokongan selama ini.

“bermula bulan depan (Disember) Sajat ada peruntukan sumbangan bantuan untuk Malaysia dan Australia. Mungkinlah tak banyak, tetapi Sajat selalu ambil ini adalah sesuatu positif..Sajat suka bersedekah

“Sajat bahagia sekarang..buat mak ayah, anak-anakku yang ummi cinta sampai mati, adik beradik ku, sahabat-sahabatku yang setiap kali Sajat call dan tanya khabar..

“Walaupun kita jauh di mata..percayalah setiap kali Sajat nak tidur..Sajat sentiasa berdoa yang baik-baik untuk kalian” kata Sajat

Di ruangan komen, selain pengikutnya rakan-rakan selebriti seperti Dato Sri Aliff Syukri dan Datin Rebecca Nur Al Islam Ahmad turut mendoakan yang terbaik buat Sajat dan mengharapkannya untuk terus bersabar serta kembali ke pangkal jalan.

Bagaimanapun, menerusi carian terkini Murai.my hantaran tersebut telah pun dipadam atau disembunyikan (archive) oleh Sajat.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Netizen Berang Tambang Syarikat ‘e-hailing’ Ini Terlalu Mahal Waktu ‘Peak Hour’

Penggunaan  e-hailing sebagai pengangkutan harian sangat diterima baik oleh masyarakat, namun sejak akhir-akhir ini pengguna setia e-hailing popular di Malaysia meluahkan rasa tidak puas hati mereka terhadap servis yang diberikan dengan berkongsi pengalaman yang dilalui di media sosial.

Ramai pengguna Twitter yang menggunakan perkhidmatan  e-hailing , bangkitkan isu harga tambang masa ‘peak hour’ atau masa waktu punca terlalu mahal dan melampau sangat dari harga waktu biasa.

Dan ada juga yang meluahkan terpaksa menunggu terlalu lama untuk dapatkan pemandu, sedangkan dalam aplikasi menunjukan banyak kereta di tempat atau kawasan mereka tunggu itu.

“Anugerah khas apps terpaling b*** 2021 jatuh kepada… (Gambar tambang Grab Car)”

“Grab ni kadang-kadang memang s*** ya. Aku hari tu dari KLCC nak balik rumah tambang RM26, lama gila nak dapat driver. Lepas tu aku booking kali ke berapa entah, lepas tu dia pergi naikkan tambang jadi RM36. Tak Sampai 5 saat dapat driver. L**cauuu. Masa tambang RM26, kau tak bagi aku driver.” Komen warganet

“Grab servis terutama Grab Car dah tak macam dulu! Semua dah berubah dan rasa macam makin mahal bila jarak drop off tak jauh mana pun.. Haizz”

“Haha minggu lepas laki aku nak pergi kerja.. Macam ni lah jadinya, nak dekat setengah jam jugalah. Akhirnya dia naik moto bapa dia pergi kerja.. Dah lama tak naik Grab, tetiba masalah macam tu.. Ta*k punya Grab.” Komen warganet lagi

Ada yang alami masalah yang sama seperti mereka? Apa pandangan anda tentang isu ini.


Harith Iskander Bidas Tindakan Sebuah Restoran Menolak Orang India Bekerja Kerana Pengotor

Baru-baru ini satu perkongsian dari Harith Iskander mengenai isu perkauman di dalam Malaysia mendapat perhatian warga net. Dalam perkongsian tersebut, Harith membidas tindakan pihak restoran yang menolak orang india untuk bekerja di restoran tersebut.

Menurut World of Buzz, seorang chef berusia 27 tahun yang dikenali sebagai Leo (bukan nama sebenar) telah menceritakan di Facebook mengenai isu perkauman yang dialaminya dalam satu temu duga kerja dengan sebuah restoran Jepun.

Kata Leo, pihak restoran tidak menerima orang India kerana berpendapat mereka sangat kotor dan sangat berisiko untuk direkrut.

A post shared by Harith Iskander™ (@harithiskander)

Tindakan tersebut telah mendapat perhatian Harith Iskander dan membidas apa yang dilakukan oleh pihak restoran. Baginya, pihak restoran telah membuat kesilapan kerana telah mengrekrut orang yang racist sehinggakan tindakan tersebut berpotensi merosakkan reputasi restoran.

Anda mungkin mengrekrut seseorang yang sangat racist sehingga apabila mereka diberi pekerjaan untuk mengrekrut orang lain… mereka akhirnya menjadi viral dan berpotensi merosakkan reputasi restoran anda.

Harith turut menasihati kepada dirinya sekiranya ingin mengambil seseorang bekerja, perlulah mengambil orang yang lebih hebat dari diri sendiri. Bukan itu sahaja, Harith juga turut menawarkan pekerjaan kepada Leo dengan meminta Leo untuk Direct Message kepada syarikatnya.

Perkongsian itu turut mendapat respon dari netizen yang rata-ratanya bersetuju dengan Harith dan menyatakan sepatutnya isu perkauman dalam sektor pekerjaan tidak perlu timbul kerana Malaysia merupakan sebuah negara yang mempunyai pelbagai bangsa, budaya dan agama.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fuh! Gambar Panas 4 Artis Asia Ini Pernah Bocor Kepada Umum

Artis dan gosip boleh dikatakan tidak dapat berpisah. Salah satu yang sering menjadi bahan gosip adalah gambar-gambar yang panas yang menjadi bualan netizen.

Menurut IntepSeleb, berikut merupakan beberapa artis asia yang telah menggemparkan orang ramai kerana gambar panas mereka dibocorkan kepada umum.

Deepika Padukone terkenal dengan gambar hangatnya yang sering tular di media sosial. Bukan itu saja, malah Deepika sendiri memuat naik gambar trsebut di media sosial. Dalam foto itu, dia menunjukkan potret tubuhnya.

Deepika sering dikatakan sebagai artis yang sering mengundang kritikan dan cemuhan kerana dianggap keterlaluan dalam perkongsian gambar di media sosial.

Siapa yang tidak kenal dengan pelakon aksi veteran, Jackie Chan. Selain hebat dengan akti stunt, dia juga pandai menyanyi dan berlakon.

Menurut IntepSeleb, sebelum menjadi terkenal seperti hari ini, Jackie Chan meneroka kerjayanya sebagai bintang lucah. Malah, dia mempunyai adegan panas dan gambarnya bocor kepada umum.

Pelakon jelita dari India ini telah menghebohkan orang ramai terutamanya warga India kerana gambar dan video panas dibocorkan kepada umum.

Foto hangat itu menunjukkan Radhika Apte sedang melakukan hubungan intim dengan seseorang yang mukanya kabur.

Sehingga kini tidak ditemui siapa yang menyebarkan foto dan video hangat milik Radhika Apte. Pelakon jelita itu berkata, dia terluka kerana gambar peribadinya disebarkan orang tidak bertanggungjawab di media sosial.

Pelakon kacak dari India ini juga dikatakan pernah melakukan video hangat bersama selebriti sensasi, Gebby Vesta.

Menurut IntepSeleb, selepas isu itu diketahui umum, Vishal, yang sebelum ini mengadakan pertemuan peminat di ANTV, segera kembali ke India 3 hari selepas isu itu tersebar. Katanya, dia berasa malu dan terkejut dengan kejadian itu.


‘Dia Kelihatan Sombong!’ Ini Punca Kenapa Zyn Malik Gelarkan Shah Rukh Khan Sedemikian

Raja Bollywood, Shah Rukh Khan merupakan salah seorang pelakon dari India yang namanya sering menjadi sebutan dan contoh kepada pelakon-pelakan lain.

Menurut IntepSeleb, Zayn Malik pernah mengelarkan Shah Rukh Khan sebagai seorang yang sombong dan ini adalah sebabnya.

Dalam satu temu bual sebelum ini di Elle India, Zayn Malik pernah membuat kenyataan mengenai raja Bollywood, Shah Rukh Khan. Zyn dalam temual tersebut juga telah terus terang dan berkata dia bukan peminat tegar raja Bollywood itu.

Menurut IntepSeleb, tidak terhenti di situ, Zayn Malik malah mengatakan bahawa Shah Rukh Khan kelihatan sedikit angkuh dalam setiap filemnya.

Saya secara peribadi bukan peminat tegar, Dia (Shah Rukh Khan) selalu kelihatan sedikit sombong dalam filem.

Zayn Malik dan Shah Rukh Khan diketahui pertama kali bertemu ketika menghadiri Anugerah Asia di London pada 2015.

Pertemuan pertama secara bersemuka antara Zayn Malik dengan Raja Bollywood telah mengubah pandangannya terhadap Shah Rukh Khan.

Menurut IntepSeleb, pertemuan pertama mereka telah menyebabkan Zayn mengagumi perilaku Shah Rukh Khan yang sangat merendah diri.

…sehinggalah saya berjumpa dengannya. Saya sedar betapa di merendah diri. Betul-betul menunjukkan sisi berbezanya, bila saya jumpa dia dalam kehidupan sebenar, dia sangat baik

Bukan  itu sahaja, gambar pertemuan bersama mereka telah dimuat naik di media sosial oleh Shah Rukh Khan. Malah Shah Rukh Khan juga turut mendoakan kesejahteraanya.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Gara-Gara Muatnaik Foto Berniqab, Linda Rafar Dikecam Astaziah ‘Jadian’

Sering memuatnaik foto memakai niqab, penyanyi dan usahawan, Linda Rafar telah menimbulkan persoalan di kalangan peminat mengenai penampilannya.

Terbaru, Linda  menerusi Instagram nya memberitahu, dia akan membuat siaran langsung platform tersebut bagi berkongsi kepada pengikut dan peminat yang sering bertanyakan perihal penampilannya itu.

“Insya-Allah soon Linda akan buat live and share to all my followers yang keep asking..”- tulis Linda

Dalam pada itu, Linda turut meluahkan rasa terkejut apabila ramai astaziah ‘jadian’ yang telah mengecamnya termasuk dengan menghantar kiriman secara peribadi (DM) di Instagram.

“Allahuakbar!!! Ramai sungguh ustazah/ustaz jadian yang datang serang dan DM IG Linda…

Listen Linda belum declare apa-apa lagi…”- tegas Linda

Tambah isteri kepada pelakon Syed Aiman ini, dia memohon jasa baik orang ramai untuk menjaga hati dan perasaannya. Malah, dia turut memberitahu bahawa untuk melakukan perubahan ia akan datang dari hati.

“Mohon jasa baik jaga hati dan perasaan linda..Untuk berubah biar daripada hati. Bersihkan hati dulu serta cukupkan ilmu untuk mengajar.”- katanya lagi

Linda  atau nama penuhnya Azlinda Binti Rafar meminta orang ramai untuk tidak menghukum seseorang yang mahu berubah menjadi baik dan tidak mencari kesalahan mereka sahaja.

“Jangan hukum seseorang yang ingin berubah untuk menjadi lebih baik dan jangan cari kesalahan sahaja!!

Tiada yang sempurna tetapi saya cuba yang terbaik untuk menjadi yang terbaik di sisi Allah SWT.”- ujar Linda

Terdahulu, Linda  meluahkan rasa tidak sangka apabila dia kini semakin diminati berbanding zaman penglibatannya bersama Kumpulan Elite. Dia turut memberitahu suatu ketika dahulu dia beranggapan sudah mengecapi populariti lebih ramai yang meminatinya namun ternyata telah silap dengan telahan tersebut.


‘Tak Pernah Kacau Orang’- Baby Shima Tertekan Ramai Benci Dirinya

Penyanyi jelita tanah air, Nur Ashima Ramli atau lebih dikenali sebagai Baby Shima meluahkan rasa tertekan dan hampa di Instagram nya hari ini.

Pelatun lagu popular ‘Ikatan Asmara’ ini meluahkan rasa di akaunnya dengan mempersoalkan kenapa ramai yang begitu bencikan dirinya, sedangkan wanita ini tidak pernah mengganggu hidup sesiapa namun sering dikritik dan dikecam oleh orang ramai.

“Kadang terfikir juga kenapa ramai benci Shima..

Sedangkan Shima tak pernah kacau orang lain, rumah tangga orang, keluarga orang, minta duit mak ayah korang..

Terus-terang Shima cakap, Shima dah tak kuat dengan apa yang Shima dah lalui sekarang..

Boleh tak korang rasakan apa yang Shima rasa??” Luahnya

Melihat perkongsian penyanyi tersebut, ramai peminatnya bersuara berikan kata-kata sokongan dan berharap agar selebriti jelita ini sabar hadapi ujian.

“Kita nga bisa puaskan hati semua orang” – @errypu7ra

“Siapa kacau adik saya ni.. Babap kang.. Jangan fikirkan sangat Shima.. Sentiasa positif.. Akak sayang Shima.. Kita manusia biasa ada kelebihan dan kekurangannya. InsyaAllah ramai yang sayang Shima.. Teruskan semangat jangan pernah putus asa..”

“Relax kak Shima.. Haters ni sebenarnya dia orang tak tahu nak buat apa dan hati dia orang bermasalah.. Dan lagi satu dia orang ni semuanya palsu..

Dia orang tak wujud pun.. Kak Shima relax dan cuba abaikan kata-kata negatif.. Banyak je sebenarnya perkara-perkara baik pasal kak Shima.. Jangan putus asa.”

“Semangat @babyshimaofficial moga kuat dengan dugaan.” Komen peminat Shima

Semoga Baby Shima kekal kuat harungi ujian yang dilalui ketika ini.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Wake Up Malaysia!”-Lana Nordin Kongsi Situasi Covid-19 Di Florida Yang Rendah Tanpa SOP

Pelakon, Lana Nordin tampil membuat pendedahan mengenai kadar kes Covid di Florida selain tiada paksaan untuk rakyatnya mengambil vaksin.

Lana yang turut memetik akaun Instagram pelakon jelita, Rita Rudaini memberitahu tiada peningkatan kes Covid-19  berlaku walaupun tiada kawalan prosedur standard operasi (SOP) ditetapkan.

“This is the truth…Haa @ritrud727.. kan kami dah cakap sini tak orang nak paksa hampa nak pakai ka ambik ka, takde pun kes Covid-19 melambung sampai 6k sehari walaupun takde SOP langsung.”- tulis Lana

Pelakon yang popular dengan drama Aku Yang Kau Gelar Isteri ini turut menceritakan bahawa keadaan di hospital juga tidak sesak dengan kes COVID-19 kononnya kerana jumlah pengambilan vaksin yang rendah.

“Orang tak hairan pun pasal benda ni. Takde pulak hospital penuh pasal kes Covid-19? Sebab apa?? Sebab orang tak nak cucuk.. Pasal tu kes sangat-sangat rendah kadang-kadang death rate dalam sehari takde langsung!”- tambah Lana

via WWSBJelas Lana, keadaan Covid-19 di sana tidak terlalu teruk sehingga pesakit perlu dimasukkan ke hospital dan menggunakan bantuan  oksigen

“Takde la sampai masuk hospital pakai gas oksigen walaupun dah cucuk 2 dose cakap ni stage 1 and stage 2 je..masih hidup dalam indenial. walaupun itu sebenarnya stage 3 dah..

Wake up Malaysia! Stop fear-mongering. #nodiscrimination #stopfearmongering”- katanya

Terdahulu, Lana  pernah berkongsi mengenai tatacara pengambilan vaksin yang terdapat dalam sebuah pasaraya di luar negara berikutan terdapat lambakan vaksin di sana. Dia turut menceritakan bahawa cara mendapatkan vaksin di luar negara tidak perlu proses mendaftar dan menunggu tarikh berikutan ramai yang enggan mengambil vaksin.


Ustaz Amin Kongsi Manfaat Masuk Pertandingan Kuda Lasak

Sukan berkuda sudah lama popular di Malaysia, cuma tak ramai menyertai sukan atau pertandingan berkuda kerana beranggapan sukan seperti ini menelan belanja yang banyak.

Sebenarnya banyak pusat sukan berkuda menawarkan harga kemasukan yang berpatutan, dan mempromosikan pertandingan berkuda bagi menarik minat orang ramai terhadap sukan kegemaran Nabi SAW ini.

Baru-baru ini ustaz Amin ada berkongsi penglibatannya dalam menyertai pertandingan kuda lasak (endurance), di Instagram nya. Menurut pendakwah terkenal ini, sebenarnya orang ramai akan dapat banyak manfaat apabila menyertai sukan berkuda.

Ia bukan saja baik untuk kesihatan diri, tetapi berpeluang mengenali rakan baru dan juga dapat menambah ilmu dengan menyertai pertandingan seperti ini.

Kita boleh tengok ramai lagi orang yang boleh.

Kerana sombong dengan ilmu hanya menjadikan kita jatuh kepada jahil kedua.

Jahil pertama apabila malas belajar, jahil kedua apabila berhenti belajar kerana sombong.

Tenang-tenang sajalah.” Kongsi Ustaz Amin

Melihat hantaran yang dimuatnaik di Instagram pendakwah tersebut membuatkan orang ramai memberi pandangan diruangan komen posting berkenaan, rata-rata ramai yang bersetuju dengan apa yang dikatakan oleh ustaz Amin.

“Terima kasih ustaz, banyak ilmu yang kami semua dapat dari ustaz. Alhamdulillah.”

“InsyaAllah boleh jadikan ustaz salah satu contoh yang baik.. Tak berhenti belajar..”

“Exposure tu penting kan ustaz. Boleh belajar dari pengalaman.” Komen mereka

“InsyaAllah ustaz, akan terus belajar walaupun dah senja”

“Belajar dan terus belajar.” Komen mereka lagi

Memang banyak manfaat kalau belajar menunggang kuda ni. Ada yang minat nak cuba sukan berkuda lepas ni?

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Fara Fauzana Positif Covid-19, Rakan Selebriti Titip Doa Agar Cepat Sembuh

Pengacara dan penyampai radio, Fara Fauzana mengumumkan bahawa beliau telah disahkan positif  COVID-19.

Menerusi posting yang dimuatnaik di Instagram, beliau berkongsi kisahnya yang disahkan positif COVID-19 disebabkan kontak rapat (close contact).

“PENANGAN COVID. Random sharing on the 1st day bila dapat tahu POSITIVE Covid due to close contact.

Bila kita tahu je kita close contact terus home quarantine kan diri. FF dah home quarantine since Monday”-Fara Fauzana

Fara Fauzana turut menceritakan bahawa beliau sudah mula batuk dah rasa pening sebelum beliau pergi melakukan PCR Test.

“By the way masa hari nak pegi buat PCR tu saya dah start batuk and kepala dah start pening ditambah dengan ada rasa ‘cucuk2’. Haipp bukan cucuk tang sini cucuk tang sini, itu lain.”-Fara Fauzana

Tambahnya lagi beliau menjelaskan wajahnya yang sentiasa mengenyit mata disebabkan menahan rasa sakit yang menyucuk di belakang kepala di antara telinga dan leher.

“Muka tu dok kenyit-kenyit mata sebab dok tahan sakit cucuk-cucuk kat belakang kepala between telinga dan leher.”-Fara Fauzana

Tinjauan Murai My di ruangan komen bekas penyampai berita mendapati ramai rakan selebriti seperti Sharifah Amani, Nourul Depp, Liyana Samsudin, Alyah, dan ramai lagi  tampil membanjiri di ruangan komen yang mendoakan agar beliau diberikan kesembuhan dengan cepat.

“Semoga cepat sembuh Kakak. Praying for your swift recovery InsyaAllah. Sayang you.”-Sharifah Amani

“Cepat sembuh adik. Minum banyak air, tea hijau dan juga VITAMIN C & D”-Nourul Depp

“Allah…stay strong! Semoga cepat diberi kesembuhan..Kak Long Shah Alam.”-Liyana Samsudin

“Semoga cepat sihat ya makHencik..Didoakan segala kebaikan untuk u.”-Alyah

Kami di Murai My turut mendoakan agar Fara Fauzana diberikan kesembuhan dengan cepat dan kuat hadapi ujian yang dihadapi.


“Otak Tinggal Kat Mana? ” – Jimmy Couture Mengamuk! Ratu Cantik ‘Reject’ Baju Rekaan Saat Akhir

Pereka fesyen terkenal,Jimmy Couture berang serta meluahkan rasa kecewa berikutan Miss Grand Malaysia 2021, Lishalliny Kanaran dikatakan telah menolak busana rekaannya di saat-saat akhir.

A post shared by 💎 Jimmy Couture 💎 (@jimmycouture)

Menurut Jimmy, dia telah bersusah payah menyiapkan ‘Evening Gown’ berwarna hijau yang seharusnya dipakai oleh Lishalliny atau lebih mesra disapa sebagai Lisha di peringkat ‘Preliminary’ kelak. Namun, busana tersebut hanya akan dipakai oleh Lisha pada sesi sidang media. Difahamkan, busana tersebut telah ditolak berikutan terdapat kesilapan teknikal pada bahagian payudara. Namun jelas pereka fesyen itu, ia boleh diperbaiki semula dengan mudah.

“Boleh nilaikan..sedikit punya hal dekat dada itu saja. Saya boleh saja letak cup (cawan untuk payudara pada baju) dan selesai..

“Kenapalah dia tolak tak bagi untuk ‘prelim’? Bukannya masalah besar tetiba sesuka hati nak letakkan baju saya untuk sidang media? Kau hilang akal ke?” tulis Jimmy yang turut memuatnaik foto gaun tersebut

Kata Jimmy lagi, selain terpaksa menolak tempahan pelanggan buat seketika, dia juga telah menghabiskan ribuan ringgit untuk menaja busana tersebut. Akui menyesal kerana menggambil tanggungjawab menyiapkan busana tersebut, Jimmy turut menyifatkan tindakan ratu cantik itu sebagai tidak berbudi bahasa.

“Kau ingat modal nak buat eg(Evening Gown) ini seringgit ke seratus ke? Beribu! Now beribu sesalanlah yang aku dapat dek kerana drama kau !

“Aku tak tidur, aku buang duit aku buang tenaga , tolak pelanggan yang nak pesan baju semata-mata nak fokus siapkan baju kau, tangan bengkak sakit , sanggup tak balik jumpa mak ayah aku semata-mata nak terkejar siapkan eg kau! Akhir sekali tak jadi pakai! Otak tinggal kat mana? Dah terlambat nak berurusan semula dengan aku..

“Aku rasa bodoh sebab ambil tanggungjawab dan harapan palsu kau!! Lihatlah dunia.. wujud dunia tipu-tipu rupanya ! Salam” tegas Jimmy

Dalam perkembangan berkaitan, Lisha menerusi sebuah hantaran video di Instagram miliknya tampil menjelaskan perihal sebenar. Menurutnya, dia terlebih dahulu mempunyai pereka fesyen tersendiri yang sudah sekian lama bekerjasama. Namun, tidak menyangka akan turut menerima rekaan daripada Jimmy. Susulan daripada isu penolakan busana tersebut, Lisha berkata keputusan tersebut bukan bersifat peribadi malah ia hasil sebulat suara bersama pasukannya.

A post shared by Miss Grand Malaysia 2021 👑 (@lishallinykanaran)

Enggan kontroversi tersebut menganggu konsentrasi nya pada minggu ini, Lisha berkata dia ingin membuat penampilan dan persembahan yang terbaik demi Malaysia pada pertandingan Miss Grand International 2021.

BACA LAGI :Dulu Dibuli Kerana Gemuk, Wanita Berubah Dan Berjaya Menang Miss Universe Vietnam 2021

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


“Kejar Apa Tew”- Kru Positif Covid-19, Rita Rudaini Perli Produksi Teruskan ‘Shooting’

Pelakon , Rita Rudaini tampil membuat pendedahan mengenai sebuah produksi yang meneruskan penggambaran walaupun mengetahui salah seorang krew produksi mereka Dijangkiti Covid-19.

Menerusi perkongsian di insta-story, Rita menyifatkan ia sebagai tindakan yang mementingkan diri sendiri kerana produksi tersebut masih meneruskan penggambaran.

“Ada satu produksi..kru dah kena covid tapi tetap nak teruskan jugak shooting. Boleh ek selfish macam tu. Kejar apa teww..”-perli Rita

Malah, Rita turut memberikan pesanan agar jangan tidak ‘membunuh’ rakan-rakan industri yang lain dan sentiasa mengingati Tuhan

“Tu lah lain kali jangan cuba untuk bunuh kawan-kawan industri yang lain…Masa bercakap tu kena ingat TUHAN sama. Seronok tengok kawan-kawan susah..Sekarang TUHAN susahkan dengan musibah.”- tambah Rita

Saran Rita, semua penggiat industri seni harus bersatu padu dan tidak menghina rakan-rakan sesama industri

“Industri kita ni kecik je..Kan elok bersatu berganding bahu, jangan buat puak dan hina kawan-kawan sendiri..TUHAN tu MAHA KAYA..”- katanya lagi

Terdahulu, Rita tampil menyelar pihak yang suka mengecam individu yang belum divaksin dan memandang mereka sebagai  sampah dan penjenayah. Dia turut meluahkan rasa kecewa selepas menyatakan terdapat pihak yang sudah divaksin sebelum ini memandang rendah buat golongan yang masih tidak divaksin.


‘Fisabilillah Bukan Freesabilillah’- Firdaus Wong Bangkitkan Isu Gaji Dan Hak Antara Majikan Dan Pekerja

Tular baru-baru di media sosial milik pendakwah bebas terkenal, Firdaus Wong, yang menyentuh isu tentang penggunaan fisabilillah dalam hak individu di Instagram nya.

Pendakwah bebas ini memesan kepada para majikan agar tidak menggunakan maksud ‘Fisabilillah’ atau ‘Lillahi Ta’ala’ demi menindas atau menafikan hak seseorang terutama berkaitan dengan pembayaran gaji pekerja.

Dalam masa yang sama, Firdaus Wong juga menasihati para pekerja juga harus sedia maklum dengan berapa tawaran gaji serta elaun yang dinyatakan sebelum bersetuju menjawat mana-mana jawatan agar tiada konflik bersama majikan berkaitan soal gaji dikemudian hari.

Jangan salah guna Fisabilillah atau Lillahi Ta’ala untuk menindas atau menafikan hak orang lain.

Pekerja pula jikalau dari awal telah maklum akan berapakah tawaran tersebut, serta majikan membayar sebagaimana dalam perjanjian, jangan pula menuduh majikan menindas anda.” Pesannya

Selain itu, pendakwah ini juga memesan kepada para pekerja agar tidak pula menindas majikan dengan menuduh majikan zalim.

Sedangkan majikan telah membayar gaji mengikut apa yang ditawarkan dalam perjanjian kepada pekerja, perbuatan menuduh majikan seperti ini dilihat sebagai penindasan kepada majikan.

“Menuduh majikan yang membayar dan memenuhi perjanjian menindas anda itu adalah suatu penindasan dan kezaliman pada majikan.

Pokok pangkalnya baik majikan mahupun pekerja harus tahu hak serta tanggungjawab masing-masing, soal gaji pastikan ianya adalah jumlah yang dipersetujui bersama dan dibayar tepat pada waktu setiap bulan.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


Terhibur Teruk! Netizen Dedah 2 Jam Layan Filem Tamil Ini Tak Bosan

Tular di media sosial baru-baru ini bila mana ramai pengguna Twitter kecoh mengenai filem Tamil berjudul ‘Doctor’, jalan cerita yang lucu dan menghiburkan serta lakonan pelakon yang hebat membuatkan warganet berkongsi pandangan mereka terhadap filem ini.

Berdasarkan carian Murai my, ada pengguna Twitter yang telah menonton filem Tamil ini mengatakan filem tersebut tidak bosan walaupun menonton selama dua jam.

“Jarang lah dapat tengok filem Tamil yang kelakar macam ni. Mula-mula skeptikal juga sebab pelakonnya seorang pun aku tak kenal. Tapi dalam 5 minit pertama pun dah rasa kelakar, maka aku pun tengok sampai habis. Serius, 2 jam yang tak bosan untuk layan filem ni.” Komen warganet

Ramai juga yang luah filem ‘Doctor’ ini mempunyai jalan cerita yang kelakar dan berbaloi untuk ditonton kerana pasti tak akan berhenti gelak bila dah mula tengok filem ini.

“Dah layan dah filem ni, dengan lagi satu Mandela. Dua-dua ni jenis kelakar berdekah. Rekomen!”

“Budak-budak Twitter cakap cerita ni kelakar. Tapi ya cerita ni bodoh dan kelakar. Dah lama tak gelak gila masa tengok Netflix.” Komen warganet lagi

Berdasarkan komen-komen warga Twitter, ramai mengatakan filem ‘Doctor’ memang best, tak bosan, tak banyak babak menari seperti dalam filem hindustan dan paling penting jalan cerita menarik dan kelakar.

“Yeah baru layan. Memang bagus, tak bosan sebab bukan cerita cinta. Babak menari pun sikit je.”

“Ya cerita ni sangat menarik untuk ditonton dan kelakar” Komen warganet lagi

Ada pengguna media sosial yang mengenali pelakon utama filem ini iaitu aktor Sivakarthikeyan, dengan mengatakan filem lakonan pelakon tersebut memang sentiasa bagus. Ramai yang komen filem Tamil ini patut ditonton, terutama penggemar filem genre lawak.

“Hahaha ya do. Bagi aku paling kelakar yang gaduh dalam keretapi, pakcik tu mengesot bawah kerusi kahkahkah.”

“Sivakarthikeyan punya filem banyak best-best weh!” Komen warga Twitter

Tengok sekilas dalam trailer filem ni pun dah rasa lucu, belum lagi tonton sampai habis!


Netflix Kini Di Astro! Selebriti Tempatan Meriahkan Majlis Pelancaran

Baru-baru ini, Astro telah mengumumkan pelanggan mereka kini boleh  strim Netflix di TV Astro dan nikmati lebih nilai dan penjimatan menerusi pek-pek langganan terbaharu yang diperkenalkan ini.

A post shared by Z I Z A N R A Z A K (@zizanrazak869)

Pengumuman itu dibuat menerusi sebuah majlis perasmian yang dihadiri oleh rakan strategik, para media dan juga selebriti-selebriti terkenal tanah air. Antaranya seperti Zizan Razak, Dina Nadzir serta ramai lagi.  Difahamkan, pek-pek terkini Astro ini direka khas untuk para pelanggan strim segala program kegemaran masing-masing menerusi Ultra Box, dan akan datang di Ulti Box.

Pelanggan boleh menikmati program-program popular kegemaran masing-masing menerusi satu platform utama Astro; dari perkhidmatan penstriman terkemuka dunia seperti Netflix, Disney+ Hotstar, HBO GO, iQIYI, TVBAnywhere+ ke program-program kebanggaan Astro dan acara sukan berprestij dunia secara langsung, semuanya ini menerusi skrin besar dan alat peranti masing-masing.

Pakej-pakej terbaharu Astro adalah Pek ‘Primary’, ‘Entertainment’, ‘Sports’, ‘Movies’, ‘Entertainment Plus’,
‘Premium 1, 2, 3’ dan ‘Platinum’. Untuk Pek ‘Entertainment Plus’, ‘Premium 2, 3’ dan ‘Platinum’, ia akan disertakan bersama Netflix, dan sajian kandungan dari Korea serta rancangan-rancangan Seram, serta variasi hiburan seperti HGTV HD, Cartoon Network HD dan program-program terhebat Asia.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.


7 Artis Ini Meletakkan Syarat Khas Sebelum Menjalankan Penggambaran

Beberapa selebriti ini sama sekali tidak berdepan dengan apa-apa masalah tawaran berlakon walaupun mereka perlu meletakkan beberapa syarat-syarat tertentu sebelum memulakan penggambaran.

Kebiasaanya mereka perlu bersedia untuk melakonkan watak dan adegan mengikut arahan yang diberikan oleh pengarah dan pihak produksi. Bermula dari melakukan adegan biasa, berbahaya sehinggalah adegan romantik dan bersentuhan. Tetapi sebagai artis, sudah tentu mereka juga mempunyai standard yang tersendiri.

Sama seperti 7 selebriti Bollywood yang akan kami senaraikan ini, mereka juga tidak terkecuali dan mempunyai permintaan khusus sebelum menerima tawaran kerja. Permintaan mereka tentu saja berbeza-beza seperti tidak mahu melakukan adegan tertentu dan sebagainya. Jom kita tengok!

Hrithik Roshan adalah selebriti yang dikenali sebagai seseorang yang sangat menghargai masa. Oleh itu, jika jadual penggambaran ditangguhkan mengikut perjanjian yang telah ditetapkan, dia tidak akan teragak-agak untuk meminta bayaran tambahan atas sebab ini.

Shah Rukh Khan pernah mengalami kemalangan ketika menunggang kuda sewaktu menjalankan penggambaran. Oleh sebab itu, sehingga kini, Shah Rukh Khan meletakkan syarat untuk tidak melakukan adegan menunggang kuda lagi selepas kejadian tersebut.

Boleh dikatakan, setiap lakonan dan filem yang dibintangi oleh selebriti popular Bollywood, Salman Khan sentiasa mendapat Box office dan berjaya memperoleh kutipan yang tinggi.

Namun, siapa sangka bahawa Salman Khan juga mempunyai pantang larang yang tidak boleh dilanggar iaitu tidak mahu melakukan adegan bercium dengan perempuan. Sehingga kini, syarat tersebut masih digunakan oleh pelakon yang berusia 55 tahun.

Bukan rahsia lagi, bintang filem Sunny Leone tidak mahu menjadikan bentuk badannya sebagai cagaran untuk melakonkan watak-watak tertentu selepas mengambil keputusan untuk menceburi industri hiburan Bollywood.

Selebriti yang berusia 40 tahun ini juga telah meletakkan syarat untuk tidak melakukan adegan ranjang dan bercium didalam setiap lakonannya.

Akshay Kumar layak digelar ‘Family Man’ kerana walau sesibuk mana pun, dia sentiasa mengutamakan keluarganya. Suami kepada pelakon dan pengarah, Twinkle Khanna ini membuat syarat khas sebelum memulakan penggambaran bahawa dia tidak akan bekerja pada hari Ahad bagi meluangkan masa untuk berkumpul bersama isteri dan anak-anaknya.

Tanuj Virwani adalah penghidap herpetophobia atau lebih senang disebut fobia terhadap reptilia.

Disebabkan perkara itu, pelakon ini akan menolak untuk tidak melakukan aksi-aksi bersama haiwan reptilia atau berlakon di dalam hutan.

Selebriti Bollywood cantik manis yang kini berusia 34 tahun ini juga tidak terkecuali dari meletakkan peraturan yang ketat di dalam kerjaya lakonannya.  Dia tidak akan membiarkan  filem yang dilakonkannya ditayangkan sebelum bayarannya sebagai artis telah selesai.


Shin Min Ah Dan Kim Woo Bin Dikhabarkan Akan Berkahwin Bulan Ini

Berita gembira dari pasangan bahagia Shin Min Ah dan Kim Woo Bin yang dikhabarkan bakal disatukan pada bulan ini setelah lebih kurang 6 tahun menjalinkan hubungan percintaan. Berita ini telah tersebar sejak pertengahan tahun ini lagi, tetapi kini khabar angin tersebut timbul semula setelah salah seorang dari kenalan yang paling rapat dengan pasangan ini menyatakan mereka akan melangsungkan perkahwinan dalam masa yang terdekat.

Dikatakan mereka kini sedang sibuk membuat persiapan perkahwinan yang dijadualkan akan berlangsung pada bulan ini. Walau bagaimanapun, kedua-dua pasangan ini mahupun dari agensi mereka belum lagi memberikan sebarang penjelasan yang sahih berhubung perkara ini.

Wartawan, Choi Jung Ah mengatakan bahawa pasangan ini pernah merancang untuk berkahwin pada tahun 2020.

“Khabar dari kenalan yang rapat dengan pasangan ini pernah beritahu bahawa pada asalnya pasangan ini merancang untuk berkahwin pada 2020 namun disebabkan beberapa hal yang telah berlaku, ia ditunda ke tahun 2021.”

Laporan yang dikeluarkan oleh Koreaboo, pihak Kim Woo Bin meminta wartawan Choi Jung Ah untuk tidak menghebohkan cerita ini sehingga kesihatan Woo Bin kembali pulih sepenuhnya daripada kanser nasofaringnya. Kim Boo Win dilaporkan menghidap kanser nasofaring yang menyebabkan dia terpaksa berehat panjang dari dunia hiburan selama hampir 3 tahun.

Sepanjang proses rawatan, Shin Min Ah dikatakan tetap setia memenami kekasihnya itu dan sentiasa berada disamping Kim Woo Bin walaupun pada masa-masa  yang sukar. Inilah yang membuatkan peminat mereka semakin teruja dan menyokong untuk melihat pasangan ini disatukan.

Ramai juga netizen yang tidak sabar menunggu detik bahagia Shin Min Ah dan Kim Woo Bin. Mereka juga tidak sabar untuk melihat kedua-kedua pasangan ini berlakon bersama.

Kini pasangan Kim Woo Bin dan Shin Min Ah sedang sibuk dengan projek drama Korea yang berjudul ‘Our Blues’ yang sedang berjalan di Pulau Jeju. Selain mereka, pelakon lain yang membintangi drama ini adalah Lee Byung Hun, Han Ji Min, Cha Seung Won dan Uhm Jung Hwa.

Jangan lupa langgani saluran Instagram, Facebook dan Telegram Murai.MY untuk kemas kini berita hiburan terkini.